text: Den transkurso di e prome siman di luna di mart, ofisina di turismo a duna rekonosimentu naDen transkurso di e prome siman di luna di mart, ofisina di turismo a duna rekonosimentu na diestres huéspet komo embahador di Bonaire. Esaki nan a tuma luga na diferente akomodashon aki na Bonaire. A otorga medaya den kategoria nan brons, oro i tambe dos plakat di platino.Den kategoria di brons, honor a keda duna na Chris Bublitz i Jenny Reek ku ta bishitando Bonaire pa diez aña konsekutivo. Denkategoria di oro, a duna rekonosimentu na pareha Carl i Wendy Thomas, Beth i Lance Tate, Linda Goldman tambe na Jan i Irene van Beeck, tur ta bishitando Bonaire pa 20 aña konsekutivo. A rekónose tambe Bradley i Nancy Louth i Anne Bowen pa nan di respektivamente 31 i 34 aña di bishita konsekutivo na Bonaire.Pa TCB Helen Mercera a hasi entrega di sertifikato, medaya i plakat nan.Riba kombinashon di foto nan por apresia tur huéspet na honra den kompania di representante di TCB.


c: text/html

text: Slachtofferhulp ta un punto hopi esencial den momentonan mas difĆcil di un persona, hopi biaha den momentonan tristo , pero tambe hopi biaha tey como guia di cua ta e camindanan mas miho pa cana y pa logra yega unda mester yega. Hopi biaha e muchanan cu ta den gang y of e mayornan cu tin yiunan cu ta forma parti di un gang no tin suficiente informacion.Ā Ta lamenta cu hopi mucha den gang no sa mes pa kico nan ta enemigo di otro, hopi di nan ta den KIA , pero na momento cu nan sali no tin trabao, no tin scol y no ta haya trabao facil tampoco.

robotstxt: allowed

filter: keep


text:
Arcos Dorados, frankesa independiente mayó di McDonald’s na mundu ku ta operá e kadena mayó di restorantnan di servisio lihé den Latino Amerika i Karibe, lo dona tur fondo rekoudá for di e benta di Big Mac na e fundashonnan, Funditut and Ronald McDonald’s House of Charities.
WILLEMSTAD, 1 DI NOVÈMBER 2021 – McDonald’s Kòrsou ta lansa ofishalmente nan edishon 2022 di nan kampaña di “Great Day”. Riba djasabra, 12 di novèmber, tur fondo rekoudá for di benta di e famoso Big Mac lo wordu doná na e fundashonnan lokal, Ronald McDonald’s House Charities (RHMC) i Funditut.
E evento aki ta reforsá e kompromiso di McDonald’s pa logra un impakto positivo den komunidat di Kòrsou dor di sostené inisiativanan ku ta duna oportunidatnan laboral na hobennan i redusi bareranan ku ta stroba hobennan haña un trabou formal i bira independiente. Mas aleu, McDonald’s tambe ta haña importante pa sostene inisiativanan ku ta sigurá e bienestar di famianan.
Funditut & Ronald McDonald’s House of Charity: Pilarnan den komunidat
Tur dos fundashon ta hasiendo bon trabou den komunidat. Funditut ta un filial di Stichting Jeugdcentrale Curaçao, ku e meta di apoya hobennan den haña i mantené un trabou pa medio di aktividatnan di aprendisahe pa hobennan por desaroyá nan talentonan i abilidatnan. Di otro banda Ronald McDonald’s House of Charities tin e meta di duna un aporte riba tereno emoshonal, sosial i finansiero na famianan di muchanan malu òf hospitalisá ku ta pasando den momentunan difisil pa por duna un eksperensia mas plasentero den e momentunan difisil.
Tur sinku restaurant di McDonald’s lo selebrá Great Day día 12 di novèmber na un manera festivo ku musika di DJ RO1 i aktividatnan. For di awor pueblo di Kòrsou por aportá dor di kumpra un voucher pa un Big Mac of McCombo Big Mac serka Funditut, Ronald McDonald’s House Charities òf McDonald’s Kòrsou. Esaki kèmèn ku no tin nodi di warda te dia 12, bo por aportá aworaki mes!
Pa esnan interesá den kumpra un voucher, por manda un mail na greatdaycuracao@gmail.com òf bishitá kualke restorant di McDonald’s. Kompanianan tambe por hasi uso di e momento aki pa kumpra vouchers pa dona otro fundashon òf pa regalá nan empleadonan.
McDonald’s Kòrsou, Funditut, i Ronald McDonald’s House Charities ta invitá komunidat kompletu pa djòin e selebrashon di Great Day dia 12 di novèmber, paso kada Big Mas ta yuda. Laga nos yuda e fundashonnan aki pa nos por sigui ku nan bon trabou dor di kumpra un Big Mac voucher òf riba Great Day!
Tokante Arcos Dorados
Arcos Dorados ta e frankesa independiente mayó di McDonald’s di mundu i kadena di restorantnan di servisio lihé den Latino Amerika i Karibe. E kompania tin derecho eksklusivo pa tin, operá i otorgá frankesanan di lokalidatnan di McDonald’s den 20 paisnan i teritorionan di e region ei i ta konta ku kasi 2,300 restorantnan, entre unidatnan propio i di e sub-frankesanan ku huntu ta empleá mas ku 100 mil personanan (datá 31/12/2020). E kompania tambe ta mantené un kompromiso sólido ku e desaroyo di e komunidatnan ku e ta presente den dje, dunando aporte na hobennan ku ta den fase di promé empleo formal, i usa nan ‘Scale for Good’ pa alkansa un impakto positivo riba medio ambiente. Arcos Dorados ta riba New York Stock Exchange (NYSE: ARCO). Pa mas informashon tokante Arcos Dorados, por fabor bishitá nos website: www.arcosdorados.com/ir.


text:
AMSTERDAM: E director di seleccion nacional hulandes Louis Van Gaal a cuminza cu preparacion di e grupo di hungadornan pa Qatar 2022.
Mundial Qatar ta cuminza dia 20 di November.
E seleccion hulandes ta debuta dia 21 di november y lo topa Senegal.
E tecnico Van Gaal tin algun precupacion y dolor di cabes. A train poco y tin varios hungador lesiona.
Memphis Depay kende ta topscorer di seleccion di Hulanda, for di 22 di september ta lesiona na su hamstringblessure.Esaki a sosode dia el’a a hunga cu Fc Barcelona contra Polonia.
Otro dos hungador ta lesiona, Matthijs de Ligt y Marten de Roon.
Van Gaal no a logra di hasi hopi training, pero e ta convenci cu e lo pick up y lo dirigi su hungadornan na un bon preparacion.


text: E kurso piloto di kòmpiuter ‘Klek i Taip: e base’ ku dia 3 di òktober 2022 a kuminsá bou di guia di Biblioteka Públiko Boneiru a terminá den un forma festivo dia 31 di òktober 2022. Durante e klousura festivo akí e kursistanan a risibí un sertifikado pa motibu ku nan a finalisá e kurso. Durante e kurso akí 15 kursista a sera konosí ku kòmpiuter. E partisipantenan ta kliente di Zorg en Welzijn Groep Boneiru. Studiantenan di MBO ICT a duna e kurso di kòmpiuter ku a keda organisá den kolaborashon ku departamento di ICT i e grupo di trabou Digitalisashon di Entidat Públiko Boneiru.


text:
Dialecto
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Dialecto (na latin: dialectus of dialectos, griego antiguo: διάλektoς diálektos), ta e termino linguistico pa un variante di idioma cu no ta konsidera e idioma standard. Ta considera variacionnan den uzo diario di lenguahe, dor di sea un grupo chikito di papiado o un grupo mara na un region, como dialecto di e idioma standard na cual e ta liga.
Entre un dialecto y un idioma no tin diferencia absoluto. Ingles Mericano y Ingles Britanico ta por ehempel dos diferente dialecto di Ingles. Aunke nan ta diferencia un poco den ortografia, pronunciacion y vocabulario, nan ta mutualmente comprendibel. Esaki ta nifica cu hende cu ta papia un di ambos variacion ta comprende e otro variacion. Tin biaha e decision si un lenguahe ta un idioma o un dialecto ta bira uno politico cu ta sirbi como manera pa asimila y integra gruponan minoritario den e cultura mas amplio di e nacion.


text:
Bo famia ta bon protehá den kaso ku algu pasa ku bo?
Abo ku bo amiganan ta pasando un ratu dushi ku otro bebiendo kòfi sintá riba pòrch, tanten e muchanan ta kore hunga den kurá. Un di bo amiganan ta kuminsá konta un historia konmovedor tokante un bon konosí di dje.
“Mi konosé hopi tempu kaba. E tin 32 aña i tin 3 yu. Un mucha hòmber di 4 aña i 2 mucha muhé oochi di 1 aña. Algun siman pasá su kasá a fayesé diripiente. Serio, e tabatin 34 aña so i tabata biba salú, tabata mustra bon i no tabata huma. Niun hende no a spera e kos ei. Realmente horibel.”
Awor diripiente e ta pará su so. E tin un trabou part time, pero loke e ta gana ku esei no ta sufisiente pa paga tur kos. Seguro a paga e debe di hipotek i awor e kas ta sin debe riba su nòmber, pero aparte di esei e no tin nada mas. Mester a usa gran parti di e sèn ku nan tabatin di spar kaba pa paga e promé gastunan despues di fayesementu.
No tin sufisiente sèn pa paga tur e gastunan mensual.
E ta desesperá i den shòk. E no tin ni tempu pa prosesá e pèrdida akí huntu ku su yunan. Awor e mester buska un manera pa nan por sigui biba. No tin sufisiente sèn pa paga tur e gastunan mensual. E mester bai traha full time, tanten nèt awor e muchanan mester di su atenshon. E pregunta ta si e ta logra haña un trabou full time asina lihé, i tambe akohida pa e muchanan. Ban spera pronto e ta haña un trabou ku ta paga sufisiente, pasó kria tres yu bo so no ta wega!”
Un di e amiganan ku tabata skucha e historia ku hopi atenshon ta konta su eksperiensha ku su bisiña algun aña pasá. “Su kasá tambe a fayesé diripiente, pero nan sí a regla protekshon finansiero den kaso ku un di e mayornan fayesé tanten e muchanan ta biba na kas ainda. Ta fásil i hopi pagabel pa bo prepará bo mes pa e konsekuenshanan finansiero di un situashon fèrfelu asina.
Durante e promé añanan tabatin sufisiente sèn pa kubri tur gastu i pa por a kuida e muchanan bon.
Na momentu ku nan promé yu a nanse nan a sera e seguro akí mésora. Despues di fayesementu di su kasá mésora e kompania di seguro a paga nan un kapital, di manera ku nan no a kai dirèkt den problema finansiero. Durante e promé añanan tabatin sufisiente sèn pa kubri tur gastu i pa por a kuida e muchanan bon. E bisiña huntu ku su yunan por a prosesá su tristesa di un manera normal sin prekupashon finansiero agudo.”
Nos ta preferá di no pensa riba susesonan ku ta surgi diripiente asina akí, pero nan por kambia bo bida kompletu. Pues ta sabí pa bo ta finansieramente prepará pa un situashon asina.
Si bo ke mas informashon tokante protekshon finansiero pa bo famia den kaso ku un di e mayornan fayesé diripiente, traha un sita awor pa un kombersashon di konseho. Bo ta komprondé mésora kon tur kos ta hinká den otro, i kon fásil i pagabel esaki ta.
Lesa nos otro artíkulonan tambe
Kon bo ta sobrebibí fayesementu repentino di bo pareha? Serena (38) ta konta.
Fayo kostoso: pago di Sonny su seguro di bida no ta bai pa su kompañera di bida.


text:
Internacional Deporte: Chadwick Tromp naci 21 di maart 1995 nos pelotero local pa algun dia caba no ta formando parti di San Francisco Giants unda el a keda saca for di e roster 40. Pero no a dura algun dia cu e noticia a drenta cu e ekipo Atlanta Braves a tuma nos astro catcher Chadwick Tromp over.
For di 2013 Chadwick a keda firma cu Cincinnati Reds. Na 2015 Chadwick a hunga pa Dayton cu e wega di Triple A, Louisville Bats, pa despues na 2016 a hunga den e seccion di Single A, Daytona Tortugas.
6 di januari 2020 Chadwick a keda firma cu minor league cu San Francisco Giants.
Y awor 21 di september 2021 a keda tuma pa Atlanta Braves.


text:
Prome Minister Evelyn Wever-Croes ta alerta pueblo di Aruba en general pa ta cauteloso na momento cu ta haci uzo di internet den e dianan aki. Prome Minister a remarca cu e situacion na Ukraina ta keda uno alarmante y nos mester keda alert ana tur momento.
“Manera cu a informa anteriormente, Gobierno y expertonan ta trahando duro pa ta prepara lo mas miho cu ta posibel pa cualkier eventualidad. Un tema cu mi a menciona caba ta Cybersecurity, Siguridad Cibernetico. Nos ta escalando nos protocolnan cu e enfoke pa ta pro activo, pero ta importante pa enfatisa cu siguridad cibernetico ta responsabilidad di nos tur. Sea alerta na tur momento, online, ora di uza Whatsapp, of Email, of mensahe SMS”, Prome Minister a enfatisa.
Prome Minister a indica cu e atakenan cibernetico ta na un nivel mas halto cu nunca y e criminalnan cibernetico tin hopi tactica nobo. Esaki ta pone cu nos mester ta mas atento y cauteloso.
“Ban hunto siña mas di con pa proteha nos mes, nos famia, nos trabou of negoshi, nos yiunan, y asina hunto nos por tambe proteha nos pais di un atake cibernetico. Sea alerta y sea sabi (cybersmart)”.
Prome Minister a duna di conoce cu na luna di April Gobierno lo cuminsa un campaña nacional di conscientisacion. Mientrastanto, Gobierno lo comparti tips y kico tur ciudadano por cuminsa haci pa protehe su mes den forma di “do’s and don’ts.


text:
Nos ta sumamente orguyoso ku Sandals por a habri su porta di un forma ofisial i asina brinda su klientenan un nivel di servisio ku nan ta yama “top tier”.
Nos por a mira e impakto ekonómiko di e proyekto aki for di momentu ku American Airlines a anunsiá ku nan ta double nan kapasidat di buelo entre Kòrsou i Miami pa e resto di 2022 i asina brinda e oportunidat pa mas turista di e merkado North America bishitá nos pais.
Nos ta sigui traha riba mas desaroyo ekonómiko.
Pabien Kòrsou i pabien na Sandals Resort.


text:
Lider di POR, Otmar Oduber a mira un clausura di campaña fructifero den cuadro di eleccion di diabierna awor. Un campaña pa consolida nan partido como e di tres forsa politico di nos pais.
Despues di 43 aña segun sr. Oduber Aruba ta bay conoce un di tres forsa politico nobo. El a argumenta cu POR no ta djis un partido nobo, ya cu tin varios partido nobo den eleccion aki, pero e biaha aki tin un forsa nobo. Segun e, e partido aki a wordo lanta fei anhelo di pueblo pa reprocha loke nan a conoce durante 43 aña bou e partido gel y bou e partido berde.
POR a haci un diferencia den un forma cu nos a trece cantidad di innovacion den politica, segun e politico y ex minister. E ta contento cu e influencia ey a pone cu cierto momento tambe otro partidonan politico por tuma esaki over.
Na 72 ora di eleccion venidero, e veterano politico a gradici tur hende cu a sostene nan actividad di clausura cerca nan candidato Alan Howell na Mabon y esunnan cu a participa activamente den e parada di diasabra ultimo.
Tambe el a duna danki na e comunidad di Aruba cu henter e periodo di campaña politico a sa di habri nan porta pa scucha nan ideanan y plan di gobernacion. Sr. Oduber a bisa cu POR a bin cu un politica nobo buscando un cambio berdadero.
Meta politico
El a bisa definitivamente nan a logra e meta cu nan a pone nan dilanti pa e politica na Aruba tabata mas concentra ariba e aspecto di contenido di e partidonan politico. Un politica totalmente diferente na esun tradicional y popular conoci pa basta aña na Aruba, el a bisa.
E ta haya cu cada eleccion tin su particularidad y ta diferente na otronan celebra den pasado. Pero e campaña ultimo aki cu a conclui a wordo caracterisa caminda e fluho di informa y educa e comunidad tabata un di e prioridadnan di nan partido.
Sr. Oduber a indica cu nan tabata e prome partido cu a pone un plan di accion riba mesa caminda cu nan a consulta comunidad y gremionan. Tambe durante 6 siman largo nan tabata receptivo pa ricibi e comentarionan fei comunidad. Igualmente el a bisa cu nan tabata e prome partido cu a pone un berdadero programa ariba pia y entreg’e na comunidad.
Tambe el a aclaria cu POR ta un partido riba su mes y independiente di AVP y MEP, ya cu el a yega di tende cu POR ta un extension di AVP of un extension di MEP, locual el a nenga rotundamente.
Tambe el a gradici su demas coleganan cu ta ariba lista di POR pa nan empeño y esfuerso cu a wordo haci durante e lunanan intensivo di campaña prome cu electoral. El a gradici e miembronan di prensa, esunnan cu no tabata comprometi pa informa y forma parti di e democracia di nos pais, el a bisa.
El a declara cu diabierna awor dia di eleccion pueblo votado tin un escogencia hopi importante pa loke ta trata futuro di e pais aki.
“Un escogencia cu ta bay determina e liderazgo cu mester tin pa e proximo cuater aña akinan na Aruba”, el a bisa. E lider di POR a agrega cu e escogencia aki lo determina esunnan cu mester hiba e control den parlamento cu mester percura pa e felicidad di cada famia riba nos isla.


text:
Participacion civico di cada ciudadano pa contribui na crea un Comunidad y un miho Pais, ta inspira pa e concepto di “E BON COMUN”. Den linea di continuacion di e exitoso simposio “The Restoration of THE COMMON GOOD”, unda a lansa e concepto idealistico “E BON COMUN”, Plataforma Hobennan Porfesional y Partido a anuncia y invita nos comunidad pa participa activamente na THINK COMMON GOOD BEACH CLEAN UP EVENT.
Hoben Profesional, Wendrick Cicilia acompana pa nos campion mundial windsurfer Sarah-Quita Offringa, a hasi un invitacion na nos comunidad pa participa na e THINK COMMON GOOD BEACH CLEAN UP, Diadomingo 27 di Novemeber pa 9or di mainta iniciando na GRAPEFIELD/BOCA GRANDI.
Think Common Good!
Wendrick Cicilia a expresa cu e E Bon Comun ta reta cada ciudadano di tur generacion pa no solamente enfoca ariba nan propio interes, pero participa activamente na crea y realisa un bienestar general. Ta momento pa nos pensa ariba e Bon Comun di nos Pais. Nos por logra cosnan bunita, si nos uni nos forsanan pa un meta noble. Un esfuerso colectivo pa nos por mantene nos recursonan natural bunita y limpi, ta beneficia nos tur cu ta orguyoso di nos Pais Aruba.
E Bon Comun ta fundamental pa funcionamento di nos sociedad. Nos mester renoba nos compromiso pa mehora nos Pais. ONE ACT AT A TIME, nos ta transforma nos Pais. Ta momento pa nos cuminsa practica e pensamento di E BON COMUN!,
Empatia, solidaridad, participacion civico y amor pa Pais y Pueblo ta idealnan cu ta inspira pa e E BON COMUN, e ta un grato placer pa trece nos comunidad hunto pa un causa noble pa nos Pais, y asina inspira nos comunidad cu E BON COMUN ta e guia pa e desaroyo social, economico y politico cu nos ta desea.
Aruba ta nos Cas y e ta nos responsabilidad pa nos mantene limpi, pa nos ciudadanonan y nos bishitantenan por disfruta di esaki. Acompana pa miembro di tur generacion y alabes den presencia di Sarah-Quita Offringa, Wendrick Cicilia representando Plataforma Hobennan Profesional a hasi un invitacion cordial pa cada miembro di tur generacion pa uni cu nos, y duna un contribucion positivo na mehoracion y bienestar general di nos Pais Aruba
Nos no mester laga e BON COMUN na un pensamento, pero tambe nos mester practica e BON COMUN. Un biaha mas nos ta trece nos comunidad hunto pa un causa noble cu ta sirbi bienestar general di Pais Aruba.
UN INVITACION CORDIAL PA REGISTRA Y PARTICIPA NA NOS PROME EDICION DI “THINK COMMON GOOD BEACH CLEAN UP EVENT”, DIA 27 DI NOVEMBER, DIADOMINGO 9OR DI MAINTA, INICIANDO NA GRAPEFIELD/ BOCA GRANDI!


text:
WILLEMSTAD- Fin di siman pasá Pedro Luis Brion School, Kolegio Donsarto, Nos Regaonan Balioso, and Future Kids a sera konosí ku e trabou na e basi di United States Forward Operating Location (FOL), ku ta keda serka di aeropuerto Hato di Kòrsou.
FOL ta empleando masomenos 50 hende na Kòrsou. Un gran parti di nan tabata involví den e tur spesial ku a prepará pa e muchanan di skol. A mustra e muchanan diferente aspekto di e base, i tambe diferente hèrmènt i ekipo ku ta usa.
Loke hopi mucha a haña e parti mas interesante, tabata pa mira kon ta ‘baña’ e avionnan despues di uso. Tambe e kuerpo di bomber a duna un demonstrashon den pagamentu di kandela.
Gradesido
Segun gobièrno di Merka, nan ta agradesido na gobièrnu na Kòrsou pa e koperashon durante hopi aña pa kombati transporte internashonal di droga i tambe kriminalidat internashonal. FOL ta bisa ku pa nan ta un placer pa duna un splikashon di nan trabou. Gruponan ku ta interesá pa hasi un visita na e base, por mèldu nan mes na FOL.


text:
Aruba Bank a contribui na e iniciativa di “Cupcakes di Speransa” di G.L.W. Foundation dirigi pa Sr. George Winterdaal . E meta di e projecto di e “Cupcakes di Speransa” ta pa yuda Shady Janzen cu donacion pa busca su salud. Actualmente Shady ta sufri di e malesa Von Willebrand Factor 8, un malesa cu ta afecta auto-inmunidad. Cu e compra di e cupcakes, Aruba Bank ta contribui pa recauda fondo pa Shady.
En conexion cu dia di amor y amistad y pa yuda concientiza comunidad di e projecto di “Cupcakes di Speransa”, Aruba Bank a haci donacion di bolonan na tur maestro y muchanan di St. Aloysius School. Ariba diabierna mainta, representantenan di Aruba Bank a bishita St. Aloysiusschool y sorpresa tur maestro y muchanan di e skol cu un dushi treat.


text:
E miembronan di fraccion di AVP den Parlamento, Líder fracción mr. Mike Eman y sra. drs.
Melvin Wyatt-Ras, a entrega na Presidente di Parlamento, mr. Edgar Vrolijk un proposicion pa
amplia e ley di ayudo financiero pa hende cu un handicap, pa muchanan bou di 16 aña tambe por
bini na remarca pa ayudo aki. Awor aki e ley ta duna e posibilidad solamente na hende riba e edad
di 16 aña. E miembronan di e fraccion di AVP Eman y Wyatt-Ras ta haya e esaki un fayo den e ley
(Landsbesluit houdende algemene maatregelen ter uitvoering van artikelen 8 en 19 van de
Landsverordening Maatschappelijke Zorg) cu mester wordo corrigi y pesey ta haci e proposicion pa
cambio di ley aki. Di e forma aki famianan cu un of mas mucha bou di e edad di 16 aña cu un
limitacion fisico of mental lo por bini na remarca pa ayudo.
Costo y condicionnan
Loke Eman y Wyatt-Ras ta haci ta introduci un articulo nobo (8-a) den e ley cu ta reconoce y regla
formalmente e ayudo financiero (=bijstand) pa majornan cu un of mas jiu cu un handicap cu edad
bou di 16 aña. Pa bini na remarca pa e ayudo financiero aki e mucha(nan) mester ta biba cu e
majornan y mester keda prob’a cu e mucha(nan) tin un handicap fisico of mental cu ta trece
gastonan necesario cun’e.
E suma di e ayudo financiero segun e proposicion di Eman/Wyatt-Ras mester ta mescos cu e suma
actual pa ayudo financiero pa hende cu handicap den articulo 8 di e ley. Esta Afl. 950,=. Loke ta
determina e suma di e ayudo financiero aki ta cu mester tin gastonan necesario cu ta resulta for di e
condicion special individual di e mucha cu e handicap. Segun e miembronan di AVP Eman y
Wyatt-Ras e major cu ta haci e peticion pa ayudo financiero no mester ta un hende cu ya ta haya
ayudo financiero (=bijstand). Pa financia e proposicion aki, Eman y Wyatt-Ras ta bisa cu mester a
usa e cifranan di e CENSUS di aña 2010 ya cu e cifranan di 2020 no ta disponibel ainda. Nan ta
yega asina na un cantidad di mas o menos 400 mucha cu ta bini na remarca pa e ayudo financiero
nobo aki. Eman y Wyatt-Ras ta propone pa financia e proposicion door di fiha prioridadnan nobo
den gastonan di gobierno den e presupuesto 2022.
Derechonan di Mucha
E miembronan di e fraccion di AVP, Eman y Wyatt-Ras, kier duna mas contenido concreto na e
tratado di “Derechonan di Mucha” cu Aruba tambe ta parti didje. E tratado di “Derechonan di
Mucha” ta bisa cu e paisnan cu ta miembro di e tratado aki mester reconoce cu un mucha cu un
handicap fisico of mental, mester por biba un bida di calidad den tur sentido bou condicionnan cu ta
sigura e importancia di e bida di e mucha y cu ta facilita su participacion den comunidad. Eman y
Wyatt-Ras ta bisa cu den essencia nan proposicion ta bay pa duna contenido na e responsabilidad di
gobierno pa yuda muchanan cu un handicap por biba un bida di calidad den tur plenitud. Un mucha
cu un handicap fisico of mental tin derecho riba ayudo extra of special y ta henter comunidad pa
medio di gobierno mester percura pa esey. Ta esey e proposicion aki ta haci segun Eman y Wyatt-
Ras. cu e proposicion aki AVP ta sigui construi un sistema di ayudo den forma legal, cu ta acesibel
pa tur hende. En especial pa esnan mas vulnerabel den nos comunidad. E iniciativa aki ta sali di e
vision di AVP pa crea un comunidad mas husto, uno den cua nos ta cuida otro y crea mas
oportunidadnan y condicionnan nobo pa tur ciudadano por biba un miho calidad di bida.
E miembronan di fraccion di AVP den Parlamento, Líder fracción mr. Mike Eman y sra. drs.


text: ORANJESTAD: Diahuebs anochi den un esfera ameno a tuma luga introduccion di un proyecto nobo pa deporte di baseball “Proline Winter Baseball League”. Durante e “Drafting Night” e cuater ekiponan, manager y “coaching staff” a keda conoci. Ekiponan di Panthers, Tigers, Lions y Jaguars lo midi forsa contra di otro pa seis siman largo pa conkista e titulo di campeon, di e prome edicion di Proline Winter League. E campeonato di baseball lo bira uno di aproximadamente 40 wega di hungadonan den e edad di 18 aña pariba hungando den baseball na e.o. Aruba, Curaçao, Italia, Hulanda, Czechoslovakia y Merca. Durante e ceremonia Mandatario di Deporte a hiba palabra y a expresa cu momento cu sr. Kevin James a presente e proyecto e por a conta cu e sosten di Ministerio di Deporte. Manager y “coaching staff” ta duna oportunidad nan nos atletanan local como tambe nos atletanan firma cu por bin hunga y brinda asina oportunidad desaroya e deporte di baseball riba otro nivel na Aruba. E ta sigur un bunita iniciativa. Palabranan di pabien na comision organisado y sr. Kevin James cu ta e motor tras di e proyecto aki. E campeonato ta dedica na nos astro pelotero den Mayor League Baseball, Xander Bogaerts. Su kerida Mama, sra. Sandra Brown a representa Xander e anochi aki. Concluyendo Minister Endy Croes ta enfatisa; ban apoya nos hobennan y ban apoya baseball. Deporte ta e vehiculo cu ta trece nos hunto, deporte ta e vehiculo pa trece union den comunidad. Masha pabien oragnisadonan y hopi exito!


text:
E Asociacion di Museonan di Caribe (MAC) ta organisando un exposicion virtual titula C(Collecting) O(our) V (Voices) I (in) the Caribbean and D(Diaspora), COVID.
Pa e exposicion aki ta haci un yamada na artistanan pa entrega obra cu nan a produci durante e pandemia y ta invita profesionalnan di museo pa graba un video contando nan experiencia personal den e pandemia.
Artista y profesionalnan di museo por haya mas informacion y manda nan material via di e siguiente linknan:
https://caribbeanmuseums.com/call-for-artists/
https://caribbeanmuseums.com/call-for-testimonials/
E ultimo fecha pa manda e material ta dia 30 di november venidero, pues ta encurasha tur pa prepara nan trabou y testimonio y manda esaki mas pronto posibel.
E pandemia di COVID-19 a afecta e region di Caribe particularmente duro, ya cu paisnan ta depende casi den totalidad di entradanan di turismo. E sector di arte, museo, herencia cultural y natural tambe ta wordo afecta pa caida den entrada y falta di fondo. Notable ta cu e sector aki ta desaroya formanan creativo, no solamente pa sigura nan sobrevivencia pero tambe pa stimula resiliencia den nan comunidadnan.
MAC a bin ta organisando varios actividad durante e ultimo lunanan aki pa nan miembronan y henter sector di museo y cultural di Caribe. Asina a organisa un serie di panel (virtual) den diferente idioma di Caribe, na cual institucionannan di Caribe Hulandes tambe a participa recientemente.
Fundacion 1403
ta miembro activo di MAC desde 2016, a forma parti die directiva den pasado y actualmente ta sostene e actividadnan di e Comite di Respuesta Ayudo di Emergencia di COVID di e asociacion.


text:
KIKO NOS TA HASI
MERKADEO RIBA INSTAGRAM
Di kampaña fuerte te na e influencer-nan mas grandi, riba Instagram e kos ta. E plataforma aki entretantu tin hopi influensia serka tur sorto di grupo di interes i a bira indespensabel den un strategía fuerte riba ret. Banda di esaki, Instagram kisas ta e plataforma mas atraktivo eksistente riba ret sosial, partikularmente dor di e formatonan di kontenido bunita ku e plataforma ta ofresé.
Sinembargo kreamentu di kampaña fuerte riba Instagram ta keda un reto. Por ehèmpel, kon bo ta aktivá Stories i ki posishon Instagram tin den bo trèktu di benta? SocialMediaBros ta yudabu krea un strategia efektivo pa Instagram.
Visibilidat
Resaltá den e multitut
Mek dirigí - targeting
Alkansá gruponan di interes spesífiko
Konta e kuenta di bo marka
Dun’e kuenta un toke personal
Basá riba resultado
Logra bo ophetivonan
Pakiko merkadeá riba Instagram?
Instagram groeit hard en is hét middel om jonge doelgroepen (millenials en generation Z) te bereiken. Maar ook oudere leeftijdsgroepen zijn hier tegenwoordig steeds actiever. Als je via Instagram adverteert maak je gebruik van het Facebook advertentiebeheer, waardoor je toegang hebt tot oneindig veel targeting mogelijkheden. Ku Instagram i Instagram Stories bo ta konta un kuenta visual.
Pa medio di nos eksperiensia di hopi aña praktikando pa tur sorto di kliente den tur tipo di sektor, nos ta disponé di hopi konosementu i kasonan relevante.
Bo ta kurioso pa sa si merkadeo riba Instagram tin balor agregá den bo strategia di merkadeo? Tuma kontakto libremente ku nos pa un sita di konseho sin niun obligashon.
Pa kua ophetivonan merkadeá riba Instagram ta ideal?
Instagram ta e identidat vsiual di bó organisashon i ta konta e kuenta di bo marka.
Ta uza Instagram usualmente upperfunnel kier men den e fase di awareness di bo kampaña. Sinembargo ta bini aserka kada bes mas tools dirigí riba conversion, manera Instagram Shopping i lead ads. Por pone Instagram ads tantu riba e timeline komo den e Instagram stories . Posibel ophetivonan pa un kampaña ta:
Logra ku bo marka ta bira mas konosí òf logra engagement, dirigí mas tráfiko na bo wèpsait, alkansá bo grupo(nan) di interes, generá mas app downloads, skor leads, logra conversions/benta.
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi largu di teksto, pero ke mira mesora di kiko ta trata i ki ganashi tin pa nan. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi'é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
KOMUNIKADO DI KUERPO POLISIAL KÒRSOU Detenshon pa ladronisia
KOMUNIKADO DI KUERPO POLISIAL KÒRSOU Detenshon pa ladronisia
256 / 2017
19 yüli 2017
Detenshon pa ladronisia
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 17 di yüli 2017 alrededor di 10.20 or di mainta, Polis a detené e hòmber sospechoso
R.M.P. nasé na Kòrsou di 35 aña di edat, pa ladronisia kometé dia 28 yüni último den e
bario di Kanga. Detenshon a tuma lugá na su kas na La Guairaweg.
E sospechoso a keda presentá dilanti di un Fiskal Ouksiliar ku a ordená su enkarselashon
pendiente di mas investigashon.


text:
MEO a bolbe haña konteiner (4) ku kos kaduká na HHB.
Djaweps mainta, e tim multi disiplinario di gobièrnu huntu ku polis a bolbe hasi diferente kòntròl na Kòrsou. MEO a bolbe bai Hector Henriquez riba Caracasbaaiweg. Na e negoshi ku ta bende ‘por mayor’, a bolbe haña varios produkto ku a kaduká, skondé den un kònteiner i tapá ku palèt. A topa entre otro un kantidat di kònteiner ku kos kaduká for di 2011. Ta trata di karni, nuggets, batata i hopi kos mas. MEO a haña na sigur 4 kònteiner ku kos daña. GGD a duna órden pa destruí tur kos.


text:
Alto Comisario Gordon:
ORANJESTAD (AAN): Alto Comisario Interno Sra. Irma Gordon durante un conferencia di prensa diamars mainta a indica cu den fin di siman, cu e 'Iron Eagle Program' cu Cuerpo Policial hunto cu Ministerio di Husticia a lansa, tabata tin diferente control cu a tuma lugar pa e proximo lunanan indefini.
Alto Comisario Gordon a señala cu KPA ta bay eherce nan control riba entre otro auto y establecimento. Esnan cu ta stuur auto mester percura pa nan papelnan ta na ordo. E establecimentonan mester percura pa e security controla tur hende cu drenta nan establecimento. Zorg pa pafo tin un bon iluminacion y camaranan trahando, a remarca.
Tur loke ta pafo di establecimento tambe lo wordo controla, Gordon a enfatisa.
Pa loke ta chauffeurnan, mester zorg pa e papelnan ta na ordo y tene na cuenta cu si bo ta bebe pa no stuur. "Si polis para bo coriendo bao di influencia di alcohol y bo a pasa 570 µg/l, bo por ta sigur sigur cu bo lo perde bo rijbewijs pa un temporada y tambe pa un periodo cortico bo ta cera tambe pa un periodo cortico te ora e alcohol sali for di bo curpa".
A indica tambe cu si un chauffeur ta core bao di influencia di alcohol y ta ocasiona un dalmento cu final fatal pa tene na cuenta cu e posibilidad ey di wordo cera. Core auto bao di influencia tin consecuencianan su tras, a remarca.
Posesion di arma di candela den auto tin un castigo maximo di 4 aña. Ora cu Polis controla y haya un arma di candela den bo auto, bo por ta sigur cu bo lo bay cera y investigacion lo wordo sigui riba esaki, Alto Comisario a duna di conoce.
E proposito principal di e operacion aki ta pa trece e sentimento di seguridad bek den comunidad y cerca e turistanan.
Durante di e weekend tabata tin un tiroteo atrobe cu arma ilegal envolvi y tambe tabata tin un entrada hudicial den becindario di un cas unda a confisca arma y droga.
Gordon a remarca cu e accionnan ta bay sigui y tur informacion cu KPA haya nan ta traha riba dje pa e seguridad aki di Aruba,


text:
Den un garden party cu a tuma luga den Patio 15, a introduci n’e mercado di Aruba e ultimo di e cas di Bodega Chandon Global, cual ta algo nobo den nan portfolio, cual ta Bodega Chandon Spritz cual ta cla pa sirbi y p’e mercado di Aruba, segun Melissa Geerman di Aruba Trading Company,
Segun Geerman, Bodega Chandon Spritz no ta uza sabor artificial. E ta traha di e extracto di e casca di apelsina, asina crea e sabor di bitter, local t’e Bodega Chandon Spritz.
EVENTO
Aruba Trading Company a scoge pa haci un celebracion completo na Patio 15. E concepto di Bodega Chandon Spritz ta un garden party. Diferente luga na mundo a organisa esaki y Aruba no por keda afo.
Aki a celebra bida y ambiente despues di e temporada tiki dificil pa mundo, Geerman a splica. Mas cu claro Bodega Chandon mester ta presente.
UNDA POR HAY’E
For di awo caba Bodega Chandon Spritz ta disponibel unda cu ta na bo mercado faborito y pronto na tur restaurant y bar na Aruba. Por hay’e tambe na Aruba Trading naturalmente.
KI MAS POR SPERA
Pa loket a Bodega Chandon, e marca riba su mes, e ta un sprakling di e portfolio di Moed Hennessy (bon conoci pa su marca di champagne), cual ta un producto bunita pa cualkier cartera y di super bon calidad.
Keda cu e curiosidad cu bo tin caba y no duda pa profundisa den e ocasion nobo di concepcion manera un actividad, segun e representante di Bodega Chandon, Nathan Benfrech fo’i Martinique.
E ta conta cu riba e marca y e producto Bodega Chandon Spritz. E marca Chandon ta marca di un biña Argentino y p’e anochi a introduci e Chandon Garden Spritz. A scoge esaki basicamente pasobra na Argentina tin e apelsinanan local combina cu e specerijnan cu ta bin for di otro parti di mundo y ta special p’e consumidor di Aruba cu ta buscando pa un momento di aperititivo como tambe pa un momento festivo.
Ta p’e motibo aki mes a warda p’e momento oportuno pa lansa e liña aki na Aruba. Nathan ta hopi contento cu e respons ta hopi positivo. Ta gradici tambe n’e ayudo precioso di Aruba Trading Company. Cu Chandon por tabata por a organisa un tremendo lansamento p’e mercado di Aruba.
Cu e lansamento aki, e publico tabata spera p’e tipo di energia asina. Awo cu nan por sali bek y nan kier haya experiencia adicional y kier bay mas leu. Ta p’e motibo aki mes a bin cu e Garden Spritz aki.


text:
Oranjestad-Cifranan di turismo pa loke ta 2014 ta conoci y e resultadonan ta sumamente positivo.
Minister Otmar Oduber durante conferencia di prensa hunto cu directonan di AHATA y ATA y tambe representantenan di aeropuerto, a comparti cu comunidad e desaroyo di nos turismo durante e ultimo 5 añanan mustrando un crecemento significativo pa loke ta trata nos industria principal.
El a inicia cu e parti di stay-over. Na 2009 Aruba a conoce un total di 812,623 bishitante y 5 aña despues na 2014 nos isla a conta cu un total di 1,072,082 bishitante, cual ta un crecemento di riba 200 mil bishitante of di 20% comparando 2009 cu 2014.
Pa loke ta trata pasaheronan crucero, na 2010 a ricibi 569,424 pasahero crucero na Aruba y na 2014 esaki tabata 666,451 cu ta rond di 100 mil turista crucero adicional. E top di riba 100 mil pasahero crucero a wordo logra na 2013. Maneho pa 2014 tabata pa mantene e crecemento conoci na 2013, pero a keda cortico cu 3%. Motibonan principal pa cu esaki ta cu Mundial di Futbol a tuma lugar na 2014 y 6 barco di Pullmantur a wordo cancela pa Aruba debi cu nan a usa e barconan aki como hotel na Brasil, ademas di otro cancelacionnan cu a conoce den e mesun direccion aki. E mandatario a indica cu a pesar di e 3% cu a keda falta, a keda satisfecho cu logra casi mantene e grado di crecemento conoci na 2013 compara cu 2012 cu tabata uno hopi grandi. Ademas el a expresa cu ta premira cu durante 2015 lo mantene e cifranan pa loke ta trata nos bishitantenan crucero.
Minister Oduber tambe a comenta riba e RevPar (entrada pa camber disponibel). Na 2009 esaki tabata US$ 127.05 y na 2014 esaki a subi te US$ 185.46. Mirando e resultadonan aña tras di aña por mira un crecemento y comparando 2014 cu 2013, e RevPar a subi cu 20.6%, surpasando e meta cu a pone di crecemento di 9% pa e añanan nos dilanti. Si compara e crecemento di 2014 cu esun cu e mandatario a haya na 2009 ora el a asumi responsabilidad, por mira cu ta trata di un aumento di mas cu 60 Dollar of di casi 50%.
Pa loke ta trata e prijs di camber, ADR, na 2009 esaki tabata US$ 176.54 y na 2014 e la yega US$ 233.85 cual ta representa un crecemento di 18% compara cu e ADR na 2013. Mirando e datonan di 2009-2014 por mira cu tur aña tabatin crecemento y ta pone cu Aruba compara cu Caribe por tin un nivel hopi mas halto.
Tambe a haci un comparacion pa loke ta trata e grado di ocupacion di hotelnan na Aruba. Aki por mira cu e cantidad di bishitante kedando na hotelnan a bin ta aumentando, esaki a pesar di e fenomeno di hendenan cu ta kedando mas den residencia, aparatamento y condominionan. Na 2009 e grado di ocupacion tabata na 72% y na 2014 esaki a crece te na 79.3%
Minister Oduber a menciona tambe e entrada cu turista ta laga atras den nos economia (tourism receipt). Na 2009 tabatin un caida di 9.5% y despues di esaki por mira e variantenan positivo cada aña di crecemento den e tourism receipt. Na 2013 a crece cu 7% compara cu 2012 y 2014 e prome dos kwartalnan conoci ta mustraya caba un crecemento di 4.9%. Den cifranan absoluto por mira un crecemento tambe for di 2.1 biyon na 2009 te na 2.6 biyon na 2013 cu ta representa un crecemento di riba mey miyon Florin pa loke ta e contribucion cu turistanan ta laga atras den nos economia.
Finalizando el a indica cu ta cifranan sumamente alentador y publicamente el a felicita cada un di e partnernan cu a contribui na esaki, pero tambe na tur e stakeholders, na tur esnan den e industria cu a contribui. “Nos no kier keda eynan, nos kier continua den e direccion cu nos a scohe den e ultimo añanan”.


text:
Un persona cu a ser abusa ta cambia den su comportacion, e por ta problematico manera distancia su mes, e por bira agresivo y seductivo. E persona por hui for di cas, e por haya cu problema di apetiti. Persona por cay den depression, ansiedad, confusion riba identidad. E por cuminsa haya pesadiya of drumi...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Efectonan di abuso sexual
Mucha, hoben y adulto cu diabetes tipo 1
Dr. Vis a splica cu tin diferente diabetes tipo 1 ‘nos yame ta tipo 1 pero bou di dje tin yen otro sub tipos ‘ agregando cu ta erfelijk tambe. Segun dr. Vis nan ta haci e grupo grandi pa por compronde cu mas facilidad kico ta pasando pero tin yen otro subtipos y tambe...
Meta di fundacion ta pa hende sinti nan mes na cas
Fundacion Cas Marie ta un pasa dia pa cliente cu tin dementia. Unda cu ta duna un oportunidad na e famia pa haya tempo liber pa nan mes. Pasobra cu hopi di e clientanan ta biba na cas cu nan famia y persona cu dementia ‘hopi biaha nan situacion ta bruha’. Famia nan por tin...
Ta importante pa cada mayor ta envolvi den bida di nan yiu
Arthur Comenencia, verpleegkundige di FMAA ta papia di con e muchanan/ studiante ta aceptando y e diferente reacion cu ta haya ora nan wak e variedad di caso cu tin di video gaming addiction. Nan sa di 4 caso na Aruba caminda e problema di addicion di wega, a haya problema na scol y na...
Mester tin un bon enfoke y claridad den bida
Pa un persona e por ta dificil pa laga atras cuminda cu semper a costuma di come henter nan bida. Dus e ta conseha manera e mes a stop cu carni, el a sigui cu galiña un tempo despues el a stop despues psica te ora cu el a stop completamente. Segun Nadall ta splica...
Etapa y señalnan di abuso
Fundacion Respeta Mi hunto den colaboracion ta duna informacion di abuso di mucha ta un tema delica pa comunidad di Aruba pero e anochi ta enfoca mas cu abuso di mucha homber cu ta un situacion preocupante. Nan a cuminsa splica cu lamentablemente dia pa dia muchanan ta wordo abusa sexualmente. Nan ta bisa cu...
Crimen bou di e hubentud
Un acto di crimen segun Pemberton – Leonard ta uno hancho mirando cu tur acto contra ley cu un hoben por comete, antes por a diferencia e crimen di adulto y hoben pero awendia no por wak e diferencia. Locual e ta bisa cu antes e hoben mastanto tabata horta, joyriding di auto, kibra den...
Actividad pa salud ta conta pa tur tipo di hende
IBISA a informa cu awendia tin hoben cu no ta haciendo movecion anto esey ta pasa cu tin problema di obesidad y sobrepeso. Tambe tin e problema caminda mucha ta prefera sinta paden y no bay pafo hunga. Steven Croes, dokter di IBISA a splica cu mayoria di biaha a wak hnede pero nan mes...
Lo sigui traha riba campaña di prevencion
Wit Gele Kruis a comparti e situacion registra pa locual ta trata situacion di embaraso hubenil, maltrato, abuso sexual y droga. E cifra di aña pasa y kico tur nan a haci y lo continua haci pa takkel e problema y sigui duna informacion. Monique Giel Labad, verpleegkundide tiener consulent na Wit Gele Kruis a...
Violencia den famia a subi
Robert Leal, psicologo ta duna conseho na comunidad pa famia cu ta pasando den e situacion aki. E ta duna di conoce cu no ta un secreto cu pa hopi aña den mundo no a conoce un famia cu ta bibando den esaki ‘pero esaki ta realidad y tin cu cuida y yuda otro’. Segun...


text:
E number di muchanan cu no ta abou di supervision di un mayor na e frontera di Merca a baha riba e luna di april. Tambe a ripara cu mas adulto ta biniendo sin famia.
Autoridad a haya 17.171 mucha biahando nan so, un 9% di e 18.960 na maart. E cifra ta bin di U.S. Customs and Border Protection, pero ta mas halto cu e 11.475 cu a raporta na mei 2019 pa e polis di frontera.
E cifranan no ta di compara pa un mayoria di detenido cu a keda expulsa y pa motibo di pandemia ta nenga e derecho di solicita un asilo. Pero keda expulsa no tin consecuencia legal, anto hopi hene ta purba crusa frontera varios biaha.
Biden a kita expulsion pa muchanan sin mayor, locual ta permiti pa keda Merca te ora cu tramiti solicitud di asilo. Famia cu muchanan tambe por keda libera na Merca te ora cu nan caso keda den e sistema di tribunal di immigracion.
Gobierno a traslada e muchanan na instalacion di Departamento di Salud y Servicio Humano di EE. cu ta mas adecua pa estadia prolonga te cu muchanan keda cerca mayornan of algun famia cercano.
Health and Human Services a habri 14 centro di admision di emergencia a aumenta e capacidad pa casi 20.000 cama di 952 ora cu Agencia Federal pa e maneho di emergencia a interveni pa yuda. Nan tin 20.669 muchanan den nan cuido.
Pa famianan cu ta drenta hunto, nan ta keda libera na Merca te ora cu nan caso di asilo keda considera pa autoridad di migracion. Algun famia a keda traslada na avion pa El Paso, Texas y San Diego pa keda expulsa, unda autoridsad mexicano ta dispuesto pa hiba nan.


text:
ORANJESTAD,Aruba
Despues cu a sera frontera hopi di nos Arubianonan cu a bay afo gobierno di Aruba ta trata di trece nan bek Aruba mirando cu no sa cuanto e situacionnan aki lo dura. Sinembargo no solamente tin Arubianonan cu ta den exterior, pero na Aruba tin turistanan cu tambe a keda pega y cu nan no por bolbe nan isla bek. Ultimo nos por a tuma nota di un grupo di turista di argentina cu e airoliña di COPA airlins a laga nan na Aruba sin cu a regresanan bek pa nan luga. Awe tur e colombianonan cu a viaha pa Aruba pa vakanti a haya un mail bisando pa e colombianonan cu no por a bolbe bek nan isla pa e situacion di COVID-19 nan tuma contacto mesora cu consul Colombiano na Aruba na e telefonnan di 7453386 of 5948051 di e manera aki por sa cuanto Colombiano tin na Aruba pega cu no por a bolbe Colombia debi di e situacion critico cu tin na Aruba di COVID-19.


text:
Share this on WhatsApp
Monotonia: un relacion den cual e pareha parce mas bien un ruman of bon amigo. Falta di deseo, falta di aventura, falta di sorpresa, falta di novedad, etc., ta aspectonan cu mayoria di relacion di termino largo lo experiencia na cierto momento.
E disgusto ta escala, ora comunicacion honesto y abierto cu e pareha no ta produci e resultadonan desea. Represion y resentimiento ta crece y bira manera un volcan cu por explota na un momento of otro. Y pa algun hende, e erupcion aki ta bin den forma di un infidelidad cu nunca nan por a pensa di comete.
E contesta riba e pregunta “Pakico?” ta varia di persona pa persona. E tendencia actual ta: “Si mi pareha no dunami exactamente locual ami kier, mi tin derecho di busca mi felicidad pafo di e relacion.”
Hopi biaha e raiz di e problema ta comunicacion. Varios hende ta tene nan deseonan pa nan mes, pa evita confrontacion. Ora puntra nan: “Bo a papia cu bo pareha tocante e deseo particular aki pa mira si e lo ta dispuesto?” mayoria biaha e contesta ta: “No, pasobra mi pareha nunca lo bay di acuerdo.” Pues, nan no ta ni duna e oportunidad na e pareha pa considera e idea, of pa cambia di un opinion vocifera den pasado. Ta scoge infidelidad como un forma di escape, y ta hustifica esaki, bisando cu nan no kier ‘hurt’ nan pareha y p’esey ta busca nan propio solucion. Mientras e pareha no sa, tur cos ta mustra perfecto. Na momento cu esaki wordo descubri, di un banda nan ta sinti remordimento, pero di otro banda nan ta resenti nan pareha, implicando cu e pareha mester por a ripara locual tawata falta.
Ta scoge infidelidad como un forma di escape, y ta hustifica esaki, bisando cu nan no kier ‘hurt’ nan pareha y p’esey ta busca nan propio solucion.”
Monotonia sexual ta un di e factornan cu ta hunga un rol, pero tin hopi mas cos, manera negligencia, falta di amor, falta di romance, falta di atencion, falta di aprecio, falta di detaye, etc., cu na cierto momento ta cuminsa afecta e bida di pareha.
Ta bon pa mira esaki di tur dos banda.
Tin hende cu si ta expresa nan mes y cu ta pidi na diferente ocasion y den diferente forma, pa cooperacion y no ta haya esaki. Un relacion ta ‘geven en nemen’. Monogamia ta exigi esfuerso mutuo. Mester cuminsa na comunica abiertamente tocante e deseonan di ambos persona. Y mester tin tambe e disponibilidad pa complace cu cosnan cu kisas pa’bo no ta importante, pero pa bo pareha si. Flexibilidad ta crucial den esaki. Nos no por biba cu e expectativa cu nos pareha lo keda semper mescos cu tempo nos a conoce. Cu paso di tempo, hende por cambia, necesidadnan por cambia y custumbernan tambe.
Nos no por biba cu e expectativa cu nos pareha lo keda semper mescos cu tempo nos a conoce.”
Claro, cu tin cosnan cu pa nos pareha lo keda inaceptabel y no por fors’e pa haci cosnan contra di su principio. Den e caso ey, ta keda na abo pa evalua kico ta pisa mas: locual bo ta sinti cu bo falta den e relacion, of e otro cosnan cu si ta na bo agrado.
Evita di tuma desicionnan emocional of abrupto. Semper pensa riba tur locual bo tin y cuanto tempo y esfuerso a costa’bo pa logr’e, y purba imagina’bo con bo lo sinti si tur esaki bay perdi.
Love Coach Desiree Swaen. Potret: Ayrton Tromp
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
E ULTIMO TRENDS DI ‘IN STYLE’ DEN FOCUS DIGITAL MAGAZINE
Manera semper na e comienso di un temporada nobo nos ta gara e pantone color report pa...
KEDS TA CAUSANDO SENSACION
Keds a converti danki na e fashionistanan den e estilo di sapato trendy pa tur generacion. Y...
SIGUI ‘IN STYLE’ DEN FOCUS DIGITAL MAGAZINE
Pakico ‘Hot Pink’? Pasobra bo no mester combina mas e ros aki cu...
SIMPLEMENTE PERLA… PERO HOPI PERLA
Nos sa cu moda nunca ta para keto, e ta manera un schommel. Di un dia pa otro...
BO TA DURF? … AWEL BAY P’E!
Cu tur e comeback trends di e añanan 2000. E Corset tabata inevitabel....
E ULTIMO TENDENCIANAN
E color cora candela den luna di februari no ta pasobra e tabatin conexion cu Dia di...
TRENDS PA FIN DI AÑA
Pa e temporada di Fin di Aña, apesar di cualkier circunstancia semper e hende muhenan kier luci...
NOS TA BOLBE BAY PA E COLORNAN FESTIVO
Pa e luna di november e fashionista, Swesdy Beeldsnijder, ta trece loke ta e trends pa e...
SINTI BO DEN UN SWING AVENTURERO
Tur luna e fashionista, Swesdy Beeldsnijder, ta presenta e ultimo tendencianan pa tur e fiel siguidonan di...
MET GALA 2021: RED CARPET LOOKS
Met Gala, conoci como e Oscar Night di e mundo di moda, generalmente ta cay riba e...


text:
Diamars mainta e barco crucero Ms Braemer a mara na waf di Curacao unda e barco a haci peticion pa yudanan cu test debi cu a constata cu lo tin persona cu posiblemente tin sintoma di e CoronaVirus. Ningun hende a baha of subi e barco, solamente e personal gobierno y dokter. E testnan a tuma luga y e resultado diaranson a keda confirma tin tripulante y turista afecta cu esaki. E barco mes a bandona Curacao y no por a mara na Boneiro, a keda ancra pazuid di Boneiro riba un pending.
Resultado di test COVID-19 riba barku MS Braemer
Posted by Direct Media Curaçao on Wednesday, 11 March 2020


text:
Minister di Asuntonan Social y Labor, Glenbert Croes, a yama un reunion pa sinta cu gremio comercial y sindical pa trata e situacion laboral despues di e 2 casonan di Coronavirus. E reunion convoca ta necesario pa evalua e impacto cu e crisis ta causando, specialmente den e mercado laboral. Ta evidente cu tin empleadonan cu ya caba a bay cas y esey ta preocupante. Anselmo Pontilius, Mediador di gobierno a indica cu cada empleado cu bay cas ta nifica cu su salario ta den problema. Esey ta nifica cu e ta un problema adicional pa Aruba.
Turismo ta e fuente principal di Aruba, esta fuente di ingreso, pero otro gremionan tambe tabata na mesa. Loke a sugeri mesora ta pa percura cu tin suficiente informacion di kico ta bay tuma luga den sector di industria di turismo, pero tambe tur otro sectornan. “Con pa purba wanta mas tanto posibel hende na trabou”, segun Pontillius. Ya caba tin un cantidad di compania a dicidi manda empleadonan di contratistanan cas.
Dialuna awo tin un emleado ta lanta sin trabou. E conseho cu nan ta duna ta mescos cu refineria a cera na 1985, di bisa e comunidad pa no bay den panico tampoco no por bay den panico pa manda hende cas. Prome cos cu mester cuida ta salarionan di hende, percura e parti solidaridad cu otro y con ta bay atende esaki na un forma nacional.
Anselmo Pontillius ta spera cu den e proximo oranan por reuni cu tur manager di hotel, restaurant, di timeshare y percura cu ta cuida pan di cada dia di cada hende, esey ta hopi importante. Tambe zorg pa aplica e parti solaridad, con e partidonan tin cu bay yega na otro. Cada trahado manda cas aworaki ta un consecuencia social grave mas di loke ya caba tin. Ademas ta hopi importante, aunke esey no tabata e punto, pa manda comunidad mensahe cu no tin motibo pa keda drenta supermecadonan y cumpra un cantidad di productonan pa loco, asina mediador di gobierno a sigui bisa.
Esey no ta yuda y e apelacion haci for di tur skina y na mesun momento denuncia esnan cu ta abusa di prijs. E apelacion na comunidad ta pa no gasta placa innecesariamente cumprando yen producto. E ta kere cu den un forma trankil tur por atende cu esaki, e no ta un problema, pero cu cabes friu por atende esaki. E apelacion logico ta keda aworaki pa tin un cooperacion mas tanto posibel, sosten di tur hende y percura pa tin pan riba mesa di mas tanto hende.


text:
ORANJESTAD,Aruba
Riba diadomingo 29 di maart 2020, Gobernador di Aruba, S.E. Alfonso Boekhoudt lo duna un discurso, tocante e situacion dificil cu nos Pais ta confronta door di e brote di Coronavirus (COVID-19), via e canalnan di television local.
E speech aki lo pasa anochi pa 7.00 pm na Canal 22, DiarioTV/Canal 48 y Telearuba.
Por wak e transmision simultaneamente riba e pagina di Facebook di Gabinete di Gobernador cu subtitulo na Hulandes.
Tambe lo pasa e discurso di Gobernador na varios radio emisora.


text:
ORANJESTAD – E aña aki un biaha mas pa di 9 aña consecutivo Aruba lo bai disfruta di un bunita projecto cual ta
e projecto di Kids & Teens Christmas Song Festival.
E meta di e Song Festival ta pa nos no laga nos cancionnan di Pasco na Papiamento conoci
como cancionnan di Pasco Classico bai perdi y tambe dunando oportunidad pa cancionnan di
pasco nobo riba mercado por medio di propio composicion.
E rekesito pa participa na Kids & Teens Song Festival ta cu e cancion mester ta di Pasco y na
Papiamento. Di e forma aki nos ta aporta y contribui tambe na nos dushi Papiamento.
Lo tin 3 categoria:
- Categoria di 4 pa 7 aña
- Categoria di 8 pa 11 aña
- Categoria di 12 pa 17 aña
Pa compaña e participantenan lo tin un biaha mas e mesun All Star Band pa 9 aña consecutivo
bao encargo di Sr. Danny Koolman, un tremendo banda cu tin amor pa mucha y tin pasenshi pa
guia cada un di e participantenan.
E All Star Band ta consisti di e siguiente musiconan:
- Danny Koolman
- Diego Henriquez
- Julius Martines
- Jeff Gomez
- Otmar Manuela
- Muki Greaux
- Randy Koolman
- Coristanan:
- Nicole Martines – de Kort
- Lou-Ann de Kort
- Sharline Hernandis
Participacion ta completamente gratis
Tur participante cada un ta haya 4 training cu banda y e banda ta completamente en bibo.
Inscripcion a habri y tin lugar ainda den categoría 8 pa 11 aña y 12 pa 17 aña.
Por tuma contacto cu Tante Juli na Cel: 592-6185 pa mas información y pa inscribí e
participante.
Kids & Teens Christmas Song Festival lo tuma lugar Diadomingo 07 di November 2021
cuminzando pa 2:00 PM den Cas di Cultura.


text:
Hesus a konta su disipelnan un parábola pa siña nan ku nan mester resa semper, sin deskurashá. Laga NOS ban hasi orashon sin deskurasha Dios bendishona bo felis siman.
Hebt 12:5-6
Ya boso a lubidá loke Dios a bisa boso, su yunan, pa kurashá boso. Den Skritura E ta bisa: ‘Mi yu, no despresiá korekshon ku bini di Señor, i no pèrdè kurashi ora E kastigá bo. Pasobra Señor ta koregí
Huan 8:31-32
Hesus a bisa e hendenan ku a kere loke El a bisa: ‘Si boso keda fiel na mi palabranan, boso ta mi disipelnan di bèrdat. Boso lo konosé e bèrdat i e bèrdat lo hasi boso liber.’ Dios bendishona bo
Hak 4:10
Humiliá boso den bista di Señor i lo E alsa boso. Un felis siman pabo, Dios bendishona bo. Outlook voor Android downloaden


text:
Siman pasa y siman actual, 4 guardiamarino, oficial den formacion lo bay trata riba e ‘biahe di crucero na Aruba. Normalmente e biahe lo realisa riba un di e barconan operacional, esaki cu meta pa familiarisa cu e futuro camp di trabou.
Pa motibo di Covid-19, esey a bira diferente y a haya un alternativa pa MSKSAVE guardiamarino ta pertenece na e departamento di Servicio di Logistica, despues di locual eventualmente lo desempeña e funcion di IGHLD (hefe subordina di servicio di logistica).
E structura y e proceso logistico ta diferente na cada cuartel of barco pa motibo cu e tarea ta keda cambia.
Defensa Caribe
Marina Real


text:
Weganan di gran final Liga CSB/MCB maskulino i femenino dobl’e A ta djadumingu
Weganan di gran final Liga CSB/MCB maskulino i femenino dobl’e A ta djadumingu
Tur wega di djabièrnè 25 novèmber a wòrdu posponé pa motibu di áwaseru. E weganan aki lo kontinuá djadumingu 27 novèmber. 16:00 ta start ku e wega no 3 di e serie di gran final Femenino entre Pichingolo Nissan vs Eagles Softex ku Pichingolo dilanti den e serie 2-0, 1 viktoria pa Pichingolo ta nifiká ku nan ta kampion. I pa 18:00 e wega no 3 di e serie gran final maskulino entre Dreamteam vs Harlem Power ku Dream team dilanti den e serie 2-0 ku viktoria pa Dreamteam tambe te nifiká ku Dreamteam lo por titulá kampion. Tur wega lo ta na stadion di Post 6.
Promoshon/degradashon
Djasabra 26 novèmber e weganan di promoshon i degradashon ta kontinuá ku 2 partido. E promé wega 19:00 ta bai entre Nos tei Office Supply vs Demolition Cartel nv i pa 21:00 Soto CMTC vs Vipers.
Djadumingu 27 november e weganan aki ta siguí 12or di mèrdia ku Vipers vs Nos tei Office Supply i pa 14:00 Demolition Cartel nv vs Soto CMTC. Tur e weganan aki lo tuma lugá na stadion di Post 6.


text:
Publiká riba 18 Aprel 2022
Willemstad – Servisio pa Obra Públiko (OW) ta sigui ku trabounan pa drecha e sistema di riolering den área di Otrobanda. Den kuadro di e trabounan aki, ta informá komunidat ku e rotònde na Hamelbergweg lo ta sera parsialmente entrante djarason 20 di aprel, despues di 9or di mainta, pa un periodo di mas o menos 2 siman.
E tráfiko pafó di e rotònde ta keda sirkulá i lo hasi trabounan di frismentu di e kaya i kobamentu pa sigui pasa e pipanan korespondiente.
Durante e trabounan, e kaminda lo keda aksesibel pa vehíkulonan di emergensia, manera Ambulans, Polis, Brantwer, i transporte públiko manera ABC, ets.
Ta pidi tur outomobilista pa sigui bòrchinan ku lo indiká kon pa kore ehekushon di durante e trabounan.
Kore ku koutela i kòrda ku tin trahadónan ku ta traha riba kaya!


text:
21 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
21 di yüni ta e di 172 dia di aña (173 den un schrikkeljaar) riba e kalènder gregoriano. Ta resta 193 dia pa e aña terminá.
A sosodé[editá | editá fuente]
- 1970 - Na Mexico Brazil ta gana e título mundial den e final di e Kopa Mundial di Futbòl derotando Italia 4-1.
- 2009 - Groenlandia ta atkeri outonomia den gobernashon.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Groenlandia - Dia Nashonal
- Dia di Tata (Egipto, Líbano, Hordania, Siria, Uganda, Pakistan, Emiratonan Arabe Uní)


text:
DCNA ta traha hunto cu Caribbean Islands Manta Conservation Program (Programa di Conservacion di Manta di e Islanan di Caribe), un proyecto afilia di Manta Trust, y Observation.org pa localisa manta local y devil ray den Caribe Hulandes. Door di individuonan cu ta raporta nan observacionnan y interaccionnan cu manta y devil ray, investigadonan ta spera di haya sa mas tocante populacion local pa clarifica e especie misterioso aki.
Manta ray y devil ray
Manta y devil ray ta hopi carismatico y tin algun cerebro mas grandi di tur sorto di pisca. Aunke por haya nan tur caminda den awa tropical, subtropical y awa templa den henter mundo, nan ta hopi menasa y hopi biaha ta victima di piscamento. Sea cu nan ta wordo captura incidentalmente of nan ta obhetivo pa motibo di nan caicay, cu ta hopi balioso riba mercado negro y ta wordo utilisa den medicina tradicional Chines e poblacion di e especie aki ta birando menos, lagando nan altamente vulnerabel.
Manta y devil ray ta algun di mas grandi di e famia di manta, alcansando tamaño di 7 m di hanchura. Te algun aña pasa ainda nan tabata pensa cu manta ray ta un solo especie den su mes genero, pero awor nan ta wordo considera como parti di e genero mobulid, hunto cu devil ray. Nan a identifica dos sorto di manta ray, toch ta probabel cu tin un di tres. Manta ray di oceano, (Mobula birostris) ta e mobulidnan mas grandi y ta haya nan tur parti na mundo, normalmente den awa habri di ocean. Manta di rif (Mobula alfredi) ta wordo haya den ocean pacifico occidental, generalmente banda di costa y e rifnan di coral. Un di tres sorto di manta ray, e Caribbean manta ray (manta ray di Caribe) of Mobula c.f. birostris a wordo proponi, y cientifico ta trahando pa confirma e especienan distinto. Caribbean Manta ray ta probablemente simpatrico na e manta ray y ta haya nan den Ocean Atlantico, den Lama Caribe y den e Golf di Mexico.
Tur especie di mobula ta alimenta nan mes door di filtracion; nan ta landa cu boca habri y ta extrae plankton y krill (caret)for di awa. Hasta ta conoci cu nan ta uza un tecnica creativo cu ta implica salto mortal cu nan ta ripiti, creando asina un efecto di ciclon, atrapando di e forma aki nan cuminda den e columna di awa. Diferente cu stingray (chucho), nan no tin puy y nan rabo no tin cos di hinca venenoso, pues nan ta completamente inofensivo pa hende. Manta ray y devil ray semper lo ta den movecion door di awa, ya cu nan ta ventiladornan ram y mester landa continuamente ta landa pa laga awa core over di nan caicay. Nan por landa hopi lihe, pero nan por ta hopi caweta tambe pa loke ta trata e sambuyadonan y hopi biaha nan ta landa rond di nan pa investiga nan, specialmente ora cu sambuyado of hende cu ta snorkel ta keto den awa.
E manta y devil ray ta bishita e rifnan regularmente, particularmente e stacionnan di limpiesa conoci na unda bestia di lama mas chikito ta complace pisca mas grandi, eliminando cuero morto y parasito. Door di conoce e luganan aki y track e bishitantenan regular, por yuda e investigadonan compronde mas tocante ciclo di bida y patronchi di migracion di e manta. Hopi di e observacionnan di Caribe Hulandes tabata di manta ray comiendo den area di concentracion di plankton.
Manta ray por wordo identifica tambe como individuo na e patronchi unico cu nan tin riba nan parti vertral of riba nan barica. Uzando un potret di e marcanan aki, e investigadonan por localisa e individuonan segun tempo ta pasa, por ta na otro banda di frontera internacional. Tur hende cu tin un camera por saca potret di manta ray y tur imagen por yuda a pesar di mustra e patronchi di marca. Hasta imagen saca for di tera of for di boto por yuda determina movecion estacional y luga di agregacion.
Rond di e islanan di Caribe Hulandes, Mobula birostris y Mobula c.f. birostris tanto como dos otro especie di devil ray, Mobula hypostoma y Mobula tarapacana a wordo identifica. Observacionnan ta parce di ta infrecuente y inpredecibel; sinembargo investigadonan ta spera di siña mas cu aumento di data y informacion.
Altamente menasa
Aunke e especienan aki tin bida largo, cu un duracion di bida di 30 pa 50 aña, e hembranan ta tarda pa madura sexualmente y tin tendencia di haya un solo cria cada dos of tres aña. Menasa pa piscamento extenso riba nan, e especienan a experimenta un disminucion drastico den cantidad. Afortunadamente, desde 2011, e mantanan ta wordo proteha dentro di e awa internacional door di Convention on Migratory Species (Convencion tocante Especie Migratoria), y door di un variedad di esfuerso local di conservacion, manera lantamento di Santuario Yarari den Caribe Hulandes. Gran parti di esakinan ta wordo impulsa door di paisnan cu a realisa e balor economico cu e especienan aki por genera, ya cu hopi turista lo biaha for di henter mundo pa mira e criaturanan aki directamente. Un estudio a calcula cu un solo manta por genera hasta un miyon dolar durante su bida.
Na 2020 Union Internacional pa Conservacion di Naturalesa (UICN) a cambia e status di e manta raynan oceanico di vulnerabel pa den peliger, loke ta nifica cu mester di un miho conservacion den henter mundo. E especienan aki y e supuesto di tres especie, e manta raya di Caribe, ta e dosnan mas observa den e awanan di Caribe Hulandes. Ta fundamental pa sigui investiga e especienan ako pa proteha nan y pa proteha nan habitat den futuro.
E proyecto
Hunto cu Caribbean Islands Manta Conservation Program, un proyecto afilia na Manta Trust y Observation.org, DCNA ta trahando pa cataloga e poblacionnan local di manta y educa e residentenan y bishitantenan tocante e especie importantenan aki. Door di observacion y interaccion cu manta den Caribe Hulandes, hende por contribui na e base di data aki. Cada observacion por wordo valida utilisando un metodo automatico of manual, specialmente awor cu Nicole Pelletier di Manta Trust ta un validator di especie pa Observation.org.
Manta Trust ta compila informacion tocante observacion di manta den henter mundo y a registra mas di 100 encuentro den henter Caribe Hulandes. Por identifica manta pa medio di su patronchi y marca ventral unico, na unda cada manta tin un patrochi distintivo. DCNA ta trahando actualmente na construi un base di dato regional cu potret di identificacion di cientifico ciudadano y investigado. Ya a identifica dos individuo pa Boneiro; un cu yama Caicay (raporta door di Bas Tol) y un manta hembra cu yama Ari (raporta pa Arinae Scharpenberg). Recientemente tambe “Dushi” a wordo mira na Aruba pa Danielle de Kool y Rudolf Ulloa.
Informa bo observacionnan
Informa cualkier observacion of potret (nobo of bieu) cu bo tin di manta ray of otro especie unico riba https://dutchcaribbean.observation.org. E meta actual ta pa aumenta e compilacion di dato pa haya mas observacion di individuo y pa determina cua areanan e mantanan tin e tendencia di bishita di nobo. A medida cu e observacionnan ta aumenta, DCNA ta spera di determina si tin sitio di agregacion of patronchi estacional alrededor di algun di e islanan di Caribe. Ademas lo baha e datonan automaticamente y nan lo wordo manda pa IDtheManta, un base di dato di siguimento internacional di Manta Trust.
Si bo ta prefera, bo por manda potret of video via e-mail (percura di inclui fecha y luga) na nicole.pelletier@mantatrust.org. Si bo ta upload potret riba e rednan social, particularmente riba Instagram, tag e ora #Caribbeanislandsmanta den bo uploads pa percura cu e imagennan aki por wordo haya facilmente y por wordo inclui den e global database.
Nos ta spera di tende di boso encuentronan y di siña mas tocante e especienan increibel aki den Cariba Hulandes.


text:
KRALENDIJK – Teniendo kuenta ku e último desaroyonan di COVID-19 na Sint Maarten, Boneiru tin plan pa saka e pais for di e ‘air-bubble’. E ‘air-bubble’ ta hasi posibel ku pasaheronan por biaha liber entre paisnan ku tin tiki riesgo. Awor ku tin mas kaso di kontaminashon di COVID-19 na Sint Maarten, a pone ku Boneiru a pidi outoridatnan di aviashon pa sera e espasio aéreo pa paisnan ku riesgo haltu te ku promé di sèptèmber. Na e momentunan aki tin un total di 36 kaso aktivo na Sint Maarten i den nan tin persona nan lokal ku a wòrdu kontagiá ku e vírùs di Corona. Mientras tantu na hermana isla Kòrsou epidemiologo Dr Izzy Gerstenbluth a anusiá ku entrante awe djaluna 27 di yüli 2020, Kòrsou lo sera frontera ku Sint Maarten. Ayera djadumingu tabata tin e último vuelo for di Kòrsou pa Sint Maarten di e kompania di aviashon Jet Air.
SINT MAARTEN MOGELIJK UIT ‘AIR-BUBBLE’
KRALENDIJK – Bonaire is van plan om Sint Maarten uit de ‘air bubble’ te halen. Passagiers uit landen in de ‘air-bubble’ kunnen reizen tussen gebieden met een laag risico op besmetting. Nu er meer besmettingen zijn op Sint Maarten heeft Bonaire een aanvraag ingediend bij de autoriteiten om het luchtruim voor hoog risicolanden gesloten te houden tot 1 september.


text: Dialuna merdia a drenta informe di un accidente cu hende herida na e cruzada Emmastraat/J.G. Emanstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Nissan Tiida biniendo for di Emmastraat no a duna preferencia na e Toyota Yaris biniendo for di J.G. Emanstraat. Debi na e impacto e chauffeur den e Tiida a haya un kap na cabes. Na yegada di e ambulans nan a atende e victima y a transporte pa hospital.


text:
DEN HAAG – Nationale Ombudsman ta hasi un yamada urgente na parlamentario pa por fin trata e pobresa i desigualdat den e munisipionan karibense. “Basta ku e ko’í kènsnan aki”, segun Reinier van Zutphen den Tweede Kamer.”
Djárason awó Tweede Kamer atrobe ta papia tokante e pobresa grandi na Boneiru, Sint Eustatius i Saba. Despues di dies aña komo munisipio karibense, ainda ta trata nan desigualmente: E kompensashonnan finansiero ei di ningun manera no ta sufisiente pa biba di dje. Polítika di Den Haag te awor no a subi e kompensashonnan finansiero, pasobra e polítikonan tin miedu ku asina e preisnan na e isla ta subi mas. E meta tabata semper: wak kon por baha e gastunan di kuminda, awa i koriente.
Ombudsman ta apelá na e miembronan di Kamer pa awor ‘stòp ku ko’í kèns i sòru pa mésora hende haña sufisiente sèn pa biba di dje. “Hopi hende mester biba di ònderstant, pero esaki ta 40 pa 50 porshento numa di e mínimo di eksistensia.”
Den Haag ta mantené e desigualdat na Boneiru, Saba i Sint Eustatius
Ombudsman ta mustra kon grandi e desigualdat ta pa e hendenan den e tres munisipionan karibense di Hulanda. Den e parti oropeo di Hulanda hende ku pèrdè nan trabou por kai bèk riba un kompensashon di desempleo. Habitante di Boneiru, Saba i Sint Eustatius ainda no tin e derecho ei.
“Kon por ta ku mester papia ku un Komishon di Kamer asina tokante tres isla chikí – kaminda no tin ni 30 mil hende ta biba? Ta strabagante”, segun Van Zutphen. Ta literalmente inhumano i desgarador pero tambe konmovedor kuantu afan hende tin pa bai dilanti.
Parlamento nobo, mésun promesa polítiko
Na mart hopi partido polítiko na Den Haag a drenta elekshon ku e idea ku e trato di pobresa na Saba , Sint Eustatius i Boneiru ta e promé kos ku mester sosodé. Diferente partido ta rekonosé tambe ku ta dura muchu largu.
Ombudsman ta mustra e parlamentarionan ku un otro promesa importante tampoko no ta kumpli kuné: solamente den e munisipionan karibense e Lei di Trato Igual no ta na vigor pasobra simplemente nunka no a introdusié.
Pobresa tambe ta: no tin akohida di mucha, bai skol ku un atraso di idioma, ku bo mayornan no tin niun tiki tempu pa bo pasobra nan tin tres trabou i ainda no por sali ku e sèn ei. Òf ku no tin transporte públiko, ku no por bai akohida pafó di skol”, Van Zutphen ta enumerá.
E ta kaba ku polítika di Den Haag masha pisá: “Tin asina tantu ko’i kèns ta usa djis pa no hasi loke mester sosodé. Ku si e mínimo sosial subi, ku preisnan lo subi. Promé kos ku mester hasi ta sigui bo kurason. Bai ku tur e motibunan gañadó ku tin!”


text:
ORANJESTAD – Un di e medidanan cu lo bin na vigor hunto cu e subida di BBO, lo ta un “salario ficticio” cu un maximo di Afl. 100,000 pa aña pa tur “Director Accionista Mayoritario” (DAM) (“Directeur Grootaandeelhouder”), cu nan compania tin benta (“omzet”) di mas cu Afl. 200,000 pa aña. Asina e gremio comercial ATIA ta recorda dialuna.
“Pa cuminsa nos mester bisa cu e analises aki ta basa riba informacion cu ATIA a haya como stakeholder den reunionnan cu Departamento di Impuesto (DIMP) y e annuncio oficial Minister di Finanza y Cultura (MinFIC mr. Xiomara Maduro)”. E gremio ta sigura cu te dia di 18 november (cu ATIA a traha e articulo aki:Red), ainda no tin un concepto di ley publica unda nos expertonan por analisa esaki. Segun ATIA, tin cu tene na cuenta cu aki 6 siman e ley nobo di BBO ta drenta na vigor. Si tene cuenta cu dianan di fiesta, un comerciante tin menos cu 4 siman pa adapta tur su sistemanan pa acomoda e subida di BBO pa e ta den cumplimento cu tur cambio y requisito nobo.
DIRECTOR ACCIONISTA MAYORITARIO (DAM)
Na prome luga mester compronde kico un DAM ta. Segun Ley fiscal un DAM ta basicamente: un persona kende directamente of indirectamente ta den posesion di mas cu 25% di accionnan y cu durante e reunion general di e empresa tin derecho pa emiti mas di 25% di voto.
LEY SIMILAR NA HULANDA Y CORSOW
Paso ATIA no tin e concepto di e ley nobo, unico cos ATIA por spera ta cu Aruba tuma e ehempel manera Hulanda y Corsow cu tin un ley similar. Unda cu empresario cu tin mas cu un compania, mester tuma salario en total di tur su companianan pa yega na e maximo di Afl. 100mil pa aña, y no Afl. 100mil di tur su companianan, paso e efecto lo ta uno desastroso pa comercio y economia paso ta limita e “cash-flow” pa por cumpra stock y inverti pa continuidat di e negoshi!
“ Nos ta spera cu e derecho di DIMP pa ahusta salario di empresario pa uno mas halto, ta hopi limita, pasombra aki ta toka e derecho di libertad di comerciante (‘ondernemersvrijheid’), ora fiscus ta bai stipula e salario di un DAM. Hasta Huez ta limita den e prerogativo aki! Alaves nos ta spera cu DIMP lo procesa tur demanda, cu tin base, pa reduccion di salario bou di e formula di 50% x benta, den menos di 3 siman, mirando cu impuesto di entrada ta un impuesto mensual” ATIA ta sigui bisa.
ANALISES DI E EFECTO MEDIDA NOBO
Si nos tuma un ehempel simple di un comerciante chikito cu ta bende un producto. Normalmente un comerciante ta cumpra e producto pa Afl. 1, y ta bendele pa Afl. 2, pues 50% di su benta ta bai pa paga e producto original. Si e benta ta Afl. 100mil pa aña, su salario minimo mester ta 50% x Afl. 100mil = Afl. 50mil. Nos ta ilustrele como lo siguiente:
“Kico nos kier ilustra cu e ehempel aki ta, cu si impone un salario ficticio di 50% di benta te un maximo salario di Afl. 100mil pa aña, un empresario chikito no lo keda cu entrada pa paga lo siguiente: empleado(nan), huur, fianza, utilidad, etc.” ATIA ta sigui splica. Segun e gremio, mester tuma nota tambe cu GoA focus riba salario y impuesto pero no ta tuma den consideracion cu pa un salario di Afl. 100mil, un empresario tin cu paga prima social di Afl. 22.100 pa aña, asina hisando su gastonan aun mas. GoA ta forsa e empresario den peridida, cual maneho lo ta desastroso pa nos economia!
Kico un empresario lo mester hasi pa cubri e gasto nan aki ta hisa su benta, paso e no por baha su gasto. Unico manera con pa hisa benta ta pa subi prijs di su producto, y si e no hasi esaki, e empresario ta core un riesgo pa bai bancarota. Hisando su prijs, ta crea inflacion cual ta subi costo di bida, pero tambe ta hasiele menos competitivo! Ademas, si un empresario no tin ganashi, e no mester paga impuesto riba ganashi di 22%, ni impuesto di dividendo (25%, temporalmente reduci na 10% te cu 2023), pues aki Gobierno lo tin menos entrada. Unico excepcion cu por a tuma nota di dje ta pa “start-ups”, pero no ta elabora ki tipo di compania ta wordo considera como un “start-up”, ni con esei ta hinca den otro.
ATIA ta keda cu speranza cu Gobierno y Departamento di Impuesto lo sigui traha riba e reforma fiscal den un manera balansa pa nos isla keda uno competitivo den nos region. Y cu e introduction di e medida di DAM aki, pa hasiele den un manera cu lo stimula comercio pa habri mas compania, y asina engrandece nos economia, locual lo garantisa mas empleo, mas placa den caha di Gobierno y un mihor futuro pa tur ciudadona di nos dushi isla Aruba.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Bishita recien di ATA y AAA a enfoca riba posibilidadnan concreto pa buelo non-stop Buenos Aires – Aruba
BUENOS AIRES– Cu e meta pa diversifica e mercado turistico di Aruba, siman pasa Aruba Tourism Authority como tambe Aruba Airport Authority a bishita Argentina. Durante e bishita, A.T.A. a pone enfasis riba e importancia di aviacion y cantidad di asiento aereo pa e mercado Argentino -cu te cu Mei di 2017- a conoce un crecemento di 63% di bishitante. E mercado di Argentina ta e di 6 mercado mas importante pa Aruba y a conoce un cantidad di bishitante record aña pasa, surpasando Brazil pa promer biaha. Ta wordo spera cu den 2017 Aruba lo ricibi mas di 24 mil bishitante Argentino y cu den 2018 lo ricibi aproximadamente 30 mil bishitante. Mihor conexion nan aereo y mas opcion lo brinda posibilidad pa sigui capitalisa di e mercado fuerte aki.
“Pa locual ta aña 2017, mas di 800 pasahero Argentino ta yega Aruba semanalmente cu buelonan di conexion. Buelonan semanal non-stop, for di entre otro Buenos Aires, ta como tal sumamente viabel, sigur y rendabel”, CEO di A.T.A. Ronella Tjin Asjoe-Croes, ta remarca tras di su bishita na Buenos Aires. Aki tabata tin un agenda marca pa encuentronan cu autoridadnan di e mundo di benta di biahe pa entro otro Aruba, y tambe tabata tin reunion cu Aerolíneas Argentinas. Combersacionnan cu Aerolíneas Argentinas tabata fructifero y a duna inicio na negosashonan cu por conduci na buelonan non-stop entre e dos paisnan.
Aerolíneas Argentinas ta bulando desde 1949 y desde 2014 a wordo adkeri 100% pa gobierno Argentino, un aerolinea stabiel cu ta bula mas di 56 destinacion rond mundo y ta consiti di un flota di aproximadamente 56 avion. E flota ta consisti di avionnan Boeing 737-300 y 737-800 pa buelonan regional. Pa buelonan intercontinental y distancianan largo esaki tambe ta consisti di ekiponan Airbus 330 y 340. Desde 2012 Aerolíneas Argentinas ta forma parti tambe di Skyteam, dunando pasaheronan mas beneficio- y recompensanan pa cu otro aerolineanan mundial ora di biaha.
E desaroyo positivo di e bishitante Argentino ta danki na aerolineanan latino americano cu rutanan pa Aruba. Aki por mira un dominio significante di e biahero Argentino cu ta 34.3% di tur pasahero di COPA Airlines, 18.8% di Aires/LATAM y 17.7% di Avianca Airlines. No obstante e demanda creciente pa Aruba di e mercado Argentino, actualmente e trayecto di biahe for di entre otro Ezeiza International Airport (Buenos Aires) y Aeropuerto Internacional Reina Beatrix ta uno cu ta rekeri transito na otro ciudadnan manera Bogota, Panama y hasta Miami. Esaki ta implica duracion di entre 13 pa 14 ora di biahe. Considerando e demanda Argentino pa e isla di Aruba, un buelo directo EZE-AUA di un duracion di aproximadamente 6.5 ora, naturalmente ta haci e propuesta di un buelo directo uno mas atractivo pa e consumidor Argentino.
E estadia di e bishitante Argentino, ta consisti di un averahe di 9.3 anochi riba nos isla, un averahe halto, compara cu p.e. bishitantenan di Merca (averahe di estadia di 6 anochi / 7 dia). 23% di bishitantenan Argentino ta ripiti nan bishita. Despues di Santo Domingo y Cuba, Aruba ta a destinacion cu ta ricibi mas bishitante for di Argentina, den Caribe. E destinacion popular di Cancun, Mexico ta ricibi mas bishitante cu Santo Domingo den e caso aki.
Cu e biahe exitoso pa Argentina y reunion cu entre otro Aerolíneas Argentinas, Aruba Tourism Authority ta enfatisa e importancia di keda evoluciona esfuerso di Aruba como un destino pa asina crea oportunidadnan nobo, sigui expande mercadonan cu potentcial y duna mas estimulo na Aruba su Turismo. Dialogo cu Aerolíneas Argentinas a bin ta tuma lugar pa varios luna y e encuentro ta continuacion di e negociacionnan. Un encuentro cu a bai hopi positivo. Partidonan lo sigui traha riba e posibilidad di buelo non-stop entre Argentina y Aruba.


text:
ORANJESTAD – Aruba a raporta dos caso positivo di COVID-19 dialuna oficialmente, aumentando e caso na 103. Asina prome minister di Aruba Evelyn Wever a confirma dialuna mainta durante conferencia di gobierno. Mes momento Wever a bisa cu, cu e casonan nobo aki no ta cambia e plan di gobierno pa habri frontera e siman aki (juli 1, 2020 pa Canada, Europa y Caribe cu excepcion di Haiti y Republica Dominicano). E dos casonan ta di personanan cu tabata den cuarentena y a bin for di Colombia dos siman pasa. Esey ta nifica cu nan a haye casi na final di e dos siman, mescos cu tabata e caso algun siman pasa na Corsou. Aki tambe, e personanan cu a bira positivo, a haye casi na final di nan situacion di cuarentena. Un di e personanan cu a test positivo, ta ‘bon di salud’, mientras cu e otro si mester di cuido medico. Awor ta cuminsa cu e asina yama 'contact tracing', y ta spera cu esaki cana su caminda tambe. Durante e press briefing pa COVID-19, lo tin mas informacion awe nochi.
ORANJESTAD - Awe nochi, e autoridad riba e tema di Covid19 na Corsou durante e ultimo dos añanan, drs Izzy Gerstenbluth ta invitado den e programa NoticiaCla LIVE. E moderador Tito Laclé ta confronta drs Gerstenbluth cu ponencianan critico, y observacionan specifico riba e tematica interesante aki. Y siendo como e ta, drs Gerstenbluth no ta sconde su pensamento riba esaki y ta haci algun declaracion hopi interesante. Con e la experencia Covid19, su observacion, su critica y su conseho pa tur hende relaciona cu e malesa aki. Ademas, e ta splica tambe loke e ta trahando ariba y pa cual e tabata di bishita na Aruba pa un duracion hopi corto. No perde e punto di bista di e experto aki riba e tereno fascinante y alavez teribel di Covid19 cu a tene nos islanan den tension pa 2 aña largo. E programa ta cuminsa pa 9'or riba e plataformanan di Noticiacla LIVE manera e Facebook page, e app (busca e boton LIVE) y e website (busca e boton LIVE)..
ORANJESTAD - Dialuna ultimo Departamento di Mucha y Hoben (DMH) conhuntamente cu Vereniging LVAK (Landelijk Vereniging Aandachtfuncionaris Kindermishandeling) di Hulanda a organisa e prome recapacitacion di profesionalisacion p’e Supervisornan di Codigo y Train de Trainers di Codigo di Proteccion Aruba. Un total di 33 profesional for di 4 sectornan tabata presente na e training, cu a inicia pa 9:30 am y a termina pa 4:00 pm via di Zoom, cu 4 profesional ekipa y cu contenido relevante.
ORANJESTAD – Fundacion Anti Droga Aruba (FADA) en cooperacion cu Fundacion Zinia a produci un video nobo di concientisacion pa loke ta coremento di auto, bou di influencia y e efecto cu esaki por tin. E ta mustra un famia den un auto, ta dal den un auto maneha pa un dama bou di influencia, cual accidente ta laga por lo menos un di e muchanan morto. E ta un dramatisacion di un situacion cu por surgi si esnan cu ta maneha auto bou di influencia, por causa.
ORANJESTAD – Proveedornan di servicio medico a haya un ‘sorpresa’ diaranson, ora cu nan a ricibi un carta di AZV cu ta informa nan cu ‘debi cu nan a haya un instruccion nobo di minister’, cu ‘lo no ta kita 5.5% di e pagonan di servicio medico den luna di december’. Esaki ta nifica cu pa e luna di December, e proveedornan lo ricibi mas placa pa nan servicio. E carta di AZV no ta menciona pakico a opta pa suspende e recorte pa December 2022. Loke AZV a aclarea si, ta cu e recorte ta basa riba declaracionan ya haci, pues no ta pa declaracionan cu lo wordo haci na December 2022. E suspension di recorte ta conta pa e proximo pago na proveedornan cu nan lo ricibi pues na december di e aña aki. Click AKI pa lesa e carta firma pa director di AZV, Edwin Jacobs.
ORANJESTAD - Desde diabierna 14 di oktober 2022, Oficina Central di Estadistica (CBS) ta ehecutando un encuesta tocante mucha y hoben: Encuesta di Mucha y Hoben 2022. E proposito di e encuesta aki ta pa haya un mihor bista di diferente tema di importancia pa mucha y hoben, por ehempel: actividadnan di mucha y hoben den nan tempo liber (deporte, arte, trabou boluntario), participacion na scol, participacion riba mercado laboral, bista riba nan futuro, relacion cu mayor, uso di celular, medionan social, gaming y posibel problemanan relata na esakinan, humamento/vaping, uso di alcohol y droga y salud mental. E encuesta lo tin un duracion di 1 luna.


text: KRALENDIJK – Situashon di peliger di loke tin den sentro di suidat. Ta trata di e lugá ku resientemente a habri su portanan ku ta karga e nòmber di ‘Wataria’ na kaya Isla Riba. E situashon ta di atenshon un suidadano a menshoná. “Inkreibel i kasi mi no por kere loke mi a mira. Ta trahando riba un edifisio di tres piso i no tin nada ku ta indiká i separá e ser humano na e sitio. Turista i esnan lokal ta pasa bou di un pida tabla ku tin na e promé piso i nada mas. Bou di e tablanan klientenan mester pasa tambe pa bishitá e negoshi. Mi no por kere loke mi a mira. E pregunta ta, niun otro persona no a tuma nota di e situashon? Na Banko di Caribe ta notabel tin algun trabou chikitu ta tumando lugá i nan a pone un teip, ku ta indiká pa e hende no pasa serka di e edifisio, apesar ku no ta algu peligroso. Esei ta un bon ehèmpel ku mester tene kuenta ku regla,” e suidadano a konta. “Segun mi tin un regla i mi ta spera ku esnan konserní tuma poko tempu pasa den kaya promé algu doloroso sosodé. Si un di e personanan ariba deskuidá laga algu bai suela, sin ku e por yuda, e por kousa doló na un otro i e mes,” e suidadano a menshoná. Momentu ku un reportero di Radio Live a saka potrèt, tabata nèt momentu un turista tabata pasa bou di e tabla i un persona trahando ariba.


text:
Corte awe mainta a haya su mes obliga di laga un homber, acusa di violacion sexual liber. Esaki pa motibonan tecnico. Ta trata di e homber Paul Merveille, kende Fiscal cu hopi sentimento di duda mester a pidi pa lague bay liber te ora cu tratamento di e caso por sigui.
Paul ta acusa di a viola un mucha muhe menor di 16 aña dia 24 di april, 2019.
Fiscal a splica Hues cu esaki ta di tres biaha cu mester pospone e caso y no ta prome caso tampoco cu mester wordo posponi pa e mesun motibo. Tabatin dos otro caso di inmoralidad y uno di posesion di arma di candela cu mester a pidi posponemento di nan tratamento pa motibo di falta di algun material di prueba.
Den e caso aki e acusado ta nenga di a viola e mucha muhe pero tin un denuncia. A pidi pa laga haci test di DNA pero no tin resultado ainda. E biaha’ki e interes di e acusado di haya un un huicio husto ta pisa mas cu e interes di comunidad. E homber aki tin mas cu 300 dia cera y ta biba den un incertidumbre si e ta bay wordo condena of no. Den e momentonan aki no por trata e caso pasobra mester spera resultado di DNA, cu e acusado a bay di acuerdo pa participa.
Hues tabata kier sa di con e ta tardando asina hopi tempo, pasobra otro luna ta haci un aña cu e caso a tuma luga. Fiscal a splica cu pa motibonan tecnico, no ta manda laga haci testnan individual. Ta ora cu tin basta test di DNA pa haci, ta manda nan tur hunto. Pa e motibo aki no tin resulta di DNA di e caso aki pasobra no mand’e mesora. Esaki ta mescos cu un caso cu a tuma luga luna pasa, cu e tratamento no a sigui pasobra apenas ta bay manda un grupo di “samples” pa haci DNA den diferente caso.
E hecho cu e acusado aki tin mas cu 300 dia cera den incertidumbre, mientras cu e ta nenga, sin cu tin otro prueba di apoyo ainda, a pone cu Hues tambe tabata di acuerdo. El a bisa su abogado cu e mester haci peticion pa scucha testigo di biaha si e ta haya esey necesario.
E decision di Corte ta cu awe mainta e homber aki ta sali pero mara na algun condicion. Ta estrictamente prohibi pa e yega cerca of tuma contacto cu e victima of su famia. Y e mester raporta na autoridadnan concerni.


text:
Willemstad, Curaçao – 22 di aprel, 2021: Cable & Wireless Communications (C&W), kompania mama di Flow i UTS, ta hasi yamada pa mas mucha muhé sigui estudionan den Siensia, Teknologia, Ingenieria i Matemátika (STEM) miéntras e kompania ta pone atenshon na e dia internashonal di Girls in ICT Day
E kompania ta ranka sali ku diferente aktividat den region pa enkurashá studiantenan femenino pa konsiderá un profeshon den e industria di Informashon, Komunikashon i Teknologia (ICT).
E espasio di ICT ta sigui evolushoná rápidamente, i ta habri un gran kantidat di oportunidatnan di trabou. Sinembargo tin ainda preokupashon pa ku e representashon abou di hende muhé den e sektor.
“Globalmente e porsentahe di hende muhé ku ta sigui un estudio den edukashon STEM ta abou. P’esei ‘Girls in ICT Day’ ta un oportunidat pa nos sigui konektá nos hende muhénan hóben, proveé mèntor, i ilustrá e diferente profeshonnan den e sektor, miéntras ta konektá nan ku pioneronan femenino den e industria. Segun nos ta sigui boga pa mas inklushon i diversidat den e área di trabou, nos ta konsiente di e nesesidat pa mas balansa i representashon di hende muhé den nos industria, i asina nos aktividatnan e aña aki ta enfoká riba e propósito aki,” Inge Smidts, CEO di C&W, un proveedor lider di komunikashon i entretenimentu, i alabes un di e dunadónan di trabou mas grandi di ICT, ingenieria i otro trahadónan tékniko den e region, a indiká.
C&W lo tin un kompetensia di video pa studiantenan femenino di 12 pa 15 aña den region. Partisipantenan lo mester entregá un video di 2 pa 3 minüt riba e tópiko: “Dikon ta importante pa muchanan muhé/hende muhé sigui un karera den ICT?”
Detayenan di e kompetensia lo keda kompartí riba 26 di aprel i ganadónan lo keda anunsiá durante e forum “Girls in ICT” riba 8 di yüni 2021.
“Subi e kantidat di hende muhé den ICT lo rekerí un esfuerso kolektivo. Na C&W, nos ta hasi nos parti pa krea un industria mas balansá dor di duna sosten na muchanan i hóbennan muhé den region segun nan ta hasi eskohonan krusial pa ku e trayekto di nan profeshon. Pa medio di e kompetensia aki di video i durante e forum di ‘Girls in ICT’, nos ta spera di krea konsientisashon riba e oportunidatnan disponibel na nos hóbennan muhé i muchanan muhé, proveé medionan pa yuda nan den nan trayekto pa nan futuro profeshon, i kompartí eksperensianan di lidernan femenino ku trayektoria den e industria,” Smidts a kontinuá.
“Flow/UTS den Karibe Hulandes, tin e suerte di konta ku un grupo di damanan sumamente kapasitá ku ta den funshonnan di IT. Asina tambe nos ta kontentu di tin vários di nan ku a kore stazje serka nos i ku den transkurso di añanan a keda i a bin forma parti di e kompania. Nos ta sigur enkurashá mas diversidat den e industria aki pa hende muhénan ku ta deseá di eksplorá e área dinámiko aki”, tabata palabranan di Danny Macaya, Country Manager pa Flow, Karibe Hulandes.
Durante añanan, C&W a organisá vários aktividat i a uni ku diferente organisashon pa ‘Girls in ICT Hackatons’ segun e a sigui lucha pa oumentá e kantidat di studiantenan femenino den ICT den Karibe.
Girls in ICT Day 2021 ta karga e tema “Connected Girls, Creating Brighter Futures!” , esta “Muchanan muhé konektá, kreando futuronan mas briante!” E dia aki ta un inisiativa di International Telecommunications Union (ITU), kua ta dediká na empoderá i enkurashá muchanan muhé hende muhénan hóben pa sigui un edukashon STEM, inspirando nan pa traha den profeshonnan STEM miéntras ta involukrá e komunidat i tambe promoshoná kolaborashon via di partnerships.
© 2017 UTS N.V. All rights reserved.


text:
Kralendijk- Segun gezaghèber Edison Rijna, aeropuerto di Boneiru tin ku keda habrí a pesar di e echo ku e isla a pasa pa un fase di ‘lockdown’.
Esaki Rijna a bisa den reakshon riba preguntanan ku prensa a hasi na e promé mandatario durtante un konferensia di prensa djamars atardi. “Aeropuerto di Boneire ta hopi importante i ta importante pa buelonan sigui” asina Rijna a bisa. Segun Rijna, nos ta depende di aeropuerto entre otro pa karga ku tin ku yega e isla.
Pasahero
Rijna no a kontestá masha kla ora ta trata buelo di pasahero. Por dedusí for di palabra di gezaghèber ku lo no sera Boneiru pa buelonan di pasahero.
Rijna a bisa si ku e ta fèrwagt ku hopi ménos hende lo bishitá e isla den tempu benidero. “Boneiru awor aki ta un pais di riesgo haltu. Konsiderando esaki, mi ta fèrwagt ku e kantidat di buelo i pasahero lo baha konsiderablemente den e tempu ku ta bin aki”, asina Rijna a splika.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Durante un conferencia di prensa Prome Minister Evelyn Wever-Croes a papia riba e decision tuma pa cuminsa suavisa e medidanan cu a pone algun luna pasa pa evita crecemento den contagio di covid-19/
E mandatario a bisa cu e situacion ta bayendo bon y ta mirando un luz na caminda pa drenta un etapa nobo. E cifra cu tin actualmente ta 96 caso activo. Y cu tabe tin 56% di nos poblacion cu ta vacuna. Aruba awo ta den codigo geel.
Gobierno ta bisa cu lo sigui haci esfuerso grandi pa logra yega na 85% di nos poblacion ta vacuna. Mirando e situacion ta controla, ta pone cu crisis team a yega na e conclusion pa flexibilisa e medinan.
Toque De Queda ta bay di 12or mey y caba 4:30am. Orario di ciere ta bira 11am. Samenscholing d mas cu 2 hende hunto riba caminda, ta wordo elimina. Pero ta pidi pa sigui usa tapaboca. Gebiedsverbod si ta keda existi, no por ta riba luganan publico despues di 7.30 di anochi.
Na restaurantnan e cantidad di personanan na mesa paden ta 8 y pafo ta 10, pero sigui reglanan y no ta permiti bailamento. Encuentronan familiar ta permiti, cu un maximo di 30 persona paden, basta cu tin espacio, y pafo te 60 persona ta permiti.
Contact sport por tuma luga, pero bou di 18 aña. Ainda conseho ta paden sin eventonan deportivo sin publico y pafo 60 hende. Musico ta cinco persona riba scenario y mester percura pa no tin bailamento. Entiero por tin maximo 60.
Actividadnan publico y politico, ta segun reglanan di Crisis Team. Ta conseha pa mantene distancia. Si cifranan sigui baha, lo por sigui flexibilisa medidanan. Pero si cifranan subi, no avansa cu vacunacion y cantidad di hende interna subi, lo mester escala medidanan atrobe.


text:
Ceremonia Apertura Rosario 2019
Espectacular apertura di e Weganan di Playa Sur Americano
Riba e plaza Monumental a la Bandera a tuma lugar e Ceremonia di Apertura cu a conta cu mas di 10mil hende.
E abanderado Mali Rafini a drenta e plaza sigi pa e delegacion di Aruba completo. Aruba a luci como e prome pais pa subi e plaza. Tur rond bo a scucha hende ta grita e nomber di Aruba.
Despues di e desfile di tur e paisnan presente, Monica Fein a hiba palabra sigi pa e presidente di Odesur, Camilo Pérez López Moreira.
Den e show no por a falta e Tango cual ta tipico di Argentina.
E atleta olímpica Rosarina Cecilia Carranza a subi e plaza cu e antorcha pa asina cede e candela cu lo keda cende te dia 23 di maart.
Sigur un bunita experiencia pa nos atletanan cu a disfruta di e show bunita di e weganan.